Ота-онанинг хулқ-атвори бола характери қирраларини қандай шакллантиради | LifeHaq.uz\nОта-онанинг хулқ-атвори бола характери қирраларини қандай шакллантиради\nОлимлар болалар сўз ёрдамида эмас, ўз ота-онасининг ҳаракатлар воситасида ўрганишини исботлашган. Агар болага сабоқ беришни истасангиз, уни шахсий тажрибангизда амалга оширинг.\nБолалар ота-онасида уларнинг генларинигина мерос қилиб олишмайди. Катталар ҳаракатини кузатиб, болалар шахсий сифатлар, масалан қатъият ва мақсад сари интилишни ҳам ўзлаштиришади.\nМассачусетс технологик институти олимлари катта одам машаққатларни енгиб ўтаётганини кўрган бола оқибатда қандайдир вазифани бажара туриб мақсад сари интилиш ҳислатини намоён қилишини аниқлашган.\n“Атрофдаги оламни ўрганаётган ва унда ўз хулқ-атворини ўзгартиришни истаган бола мантиқий хулосанинг бир хил механизмларини қўллайди, – дея тушунтиради бу тадқиқотни ўтказганлардан бири, когнитив-олим Лора Шульц. – Ҳаракатларимиз болалар хулқ-атворига қанчалик таъсир этишини тушунмаймиз. Бизларни кузатиб, ўзларига тегишли хулоса чиқаришади”.\nТадқиқотда 13 ёшдан 18 ойгача бўлган 262 та бола иштирок этган. Улар уч гуруҳга бўлинган. Биринчи гуруҳда илмий ходим ўзини иккита ўйинчоқни йиғиштираётгандек кўрсатган. Иккинчи гуруҳда эса одим икки ўйинчоқни йиғиштириб олган. Учинчисида умуман ҳеч нима қилмаган.\nШундан кейин ҳар бир болага мусиқали ўйинчоқ берилган. Болаларга унда мусиқа қўйишни кўрсатишган, бироқ буни қандай амалга оширишни ўргатишмаган. Ўйинчоқни қандай қилиб ишга туширишни кўп топган болалар бириничи гуруҳда бўлган.\nБошқача қилиб айтганда, катта одамнинг мақсад сари ҳаракат қилишини кузатган болалар бу вазифани бажара олган. Улар характернинг мазкур қиррасини ўзлаштиришган.\nҲозирги кунда тадқиқотни ўтказган олимлар болалар билан суҳбат ёки имо-ишора билан тушунтиришнинг қай бири болаларга кўпроқ таъсир ўтказишини аниқлашган уринмоқдалар. Улар мазкур тадқиқот мақсадга интиладиган болани тарбиялашда ота-онага ёрдам беришига умид билдиришяпти. Бунинг учун ҳаётда ҳамма нарса кўрингани каби осон бўлмаслигини намойиш этиш зарур.\n27/08/2020 14:27:00 19 0 Манба: lifehacker.ru\nТарбия ота-оналарнинг энг ҳаётий муҳим ва масъулятли вазифаларидан биридир. Сизнинг ўйламасдан айтиб юборган сўзларингиз\nЭртаклар ёки тарих дарсларига ишонадиган бўлсак, қиролларнинг фарзандлари шойи ёстиқларда ухлайдилар, тилла ликопчаларда\nИмкон берилса болалар нималарга қодир эмас дейсиз! Шу боис ота-оналар фавқулодда сабрга эга бўлишлари зарур ва турли-тум\nБиз, асраб oлинган бoлалар муваффақият ва эътирoфга эриша oлган, бахтли якун тoпган 6 та асраб oлиш ҳақидаги ҳикoяларни\nЙиғлаётган миттивойни тинчлантиришнинг ноёб ва самарали усуллари\nҚорнини тўйдирдик, кўтариб юрдик, таглигини алиштирдик, қорин оғриғидан дори бердик, қоринчасини силадик, грелка қўйдик,


O‘zLiDeP депутати Самарқанд туманида 50 дан ортиқ истеъдодли болаларга совға саломлар улашди | O'zLiDeP\nO‘zLiDeP депутати Самарқанд туманида 50 дан ортиқ истеъдодли болаларга совға саломлар улашди\nХалқ депутатлари Самарқанд туманидаги O’zLiDeP депутатлик гуруҳи аъзоси, “Самарқанд Китоб олами” муассиси Акбар Маҳмудов “1 июнь - Халқаро болалар куни” муносабати билан Самарқанд тумани Болалар мусиқа ва санъат мактабида уюштирилган тадбирда 50 дан ортиқ болажонларга китоблар, спорт анжомлари ва ўқув қуроллари улашди.\nO’zLiDeP Самарқанд туман Кенгаши фаоллари иштирокида ташкил этилган тадбирда мамлакатимиз раҳбари томонидан илгари сурилган 5 та ташаббуснинг рассомчилик, шахмат-шашка ҳамда китобхонлик йўналишларида мусобақалар ташкил этилди. Ғолиблар қимматбаҳо совғалар ва медаллар билан тақдирланди. Байрам тадбирларида ғолибларга “Овози Самарқанд” газетаси таҳририяти томонидан ҳам китоблар ва турли рассомчилик анжомлари тақдим этилди.\n- Болаларга эътибор, келажакка эътибор демакдир. Кейинги пайтларда Президентимиз томонидан ёшларга эътибор кучайтирилаётгани бежиз эмас. Чунки улар эртамиз эгаларидир. Уларни ҳар томонлама етук қилиб тарбияласак, албатта ўзининг ижобий натижаларини беради, - дейди А.Маҳмудов.\nШунингдек, тадбирда “Дўстлик оқшоми” концерт дастури уюштирилди. Унда 10 га яқин ўзбек, тожик, рус, инглиз, немис, француз, испан, италиан тилларда куй-қўшиқлар ва шеърлар янгради.\nO’zLiDeP Самарқанд вилоят\nO‘zLiDeP депутати ўз фаолиятини халқни рози қилишдан бошлади\nO‘zLiDeP депутати чорбоғликлар муаммосини ўрганди\nДепутат ваъдасида турди. Нукусдаги йўллар таъмирланяпти


"Қўйлиқ асфальт-бетон заводи" корхонаси криминал авторитет Салим Абдувалиевга қарашлидир", дейди Озодлик манбаси.\nҚўйлиқдаги асфальт-бетон заводида прокуратура текшируви кетмоқда. Бу ҳақда Озодликка маълум қилган манбага кўра, мазкур завод бошлиғи Шомурод Шодиев Ўзбекистонда криминал авторитет сифатида танилган тадбиркор Салим Абдувалиевнинг яқин одами ҳисобланади. Ўзбекистон ҳуқуқ-тартибот идораларидаги манбага кўра, прокуратура текшируви ортида Абдувалиев гуруҳига зарба бериш мақсади ëтган бўлиши мумкин.\nЎзбекистондаги энг йирик корхоналардан бири ҳисобланган “Қўйлиқ асфальт-бетон заводи” масъулияти чекланган жамиятда прокуратура текширув ўтказаётгани ҳақида мамалкат ҳуқуқ-тартибот идораларидаги Озодлик манбаси маълум қилди.\nУнинг айтишича, текширув бошланишига асфальт корхонасидаги цехлардан бирида газдан ўғринча фойдаланганлик иддаоси расмий сабаб қилиб келтирилган.\nМанбанинг айтишича, терговчилар “ҳозирча мазкур цехда ярим миллиард сўм (тахминан 240 минг АҚШ доллари)га тенг газ ўғирлаб, ишлатилганини айниқлаган” ва корхонани катта миқдорда жаримага тортиш тўғрисида қарор чиқариши кутилмоқда.\nЛондон олимпиадасида Артур Таймазов ғалаба қилганидан қувониб майдонга югуриб чиққан Салим Абдувалиев тасвири Ўзбекистон телеканалидаги трансляциядан олиб ташланган эди.\nОзодлик манбасига кўра, “Қўйлиқ асфальт-бетон заводи” Ўзбекистонда криминал авторитет сифатида танилган Салим Абдувалиевга қарашлидир. Корхонада жиддий текширув бошлангани ҳам завод бош директори Шомурод Шодиевнинг Салим Абдувалиев гуруҳига дохил экани сабаб бўлган бўлиши мумкин. “Шомурод Шодиев криминал авторитет Салим Абдувалиевнинг одами -- унинг чўнтаги ҳисобланади”, дейди ҳуқуқ-тартибот идораларидаги Озодлик манбаси.\nУнинг айтишича, мазкур завод Салим Абдувалиев гуруҳининг асосий даромад манбаларидан ҳисобланади ва текширув орқали унинг манфаатларига зарба бериш ёки корхонани унинг назоратидан чиқариш мақсади ҳам бўлиши мумкин.\n“Қўйлиқ асфальт-бетон заводи”да прокуратура текшируви бораётганини корхона ходимлари тасдиқлашди. Озодлик суҳбатлашган ходимлардан бирининг айтишича, текширувга қарамасдан корхонада ишлаб чиқариш тўхтамаган.\nЛекин, корхона бухгалтерияси ходими ишлаб чиқариш тўхтаб қолгани, бунга хом- ашё йўқлиги сабаб бўлганини маълум қилди:\n- Бизда ҳозир битум йўқ, ўзингизда битум бўлса, бизга берсангиз, ундан асфальт қилиб берамиз, деди “Қўйлиқ асфальт-бетон заводи” ходими.\nАйни пайтда, Тошкентдаги асфальт тўшаш билан шуғулланадиган корхона раҳбарининг шахси сир қолиши шарти билан Озодликка айтишича, Шомурод Шодиев раҳбарлик қиладиган заводда жорий йилда текширув биринчи марта ўтказилаётгани йўқ.\n“Бундан икки ой аввал ҳам текширув ўтказилган, у теширув тугаган эди. Ҳозирда бораётган текширувдан хабарим йўқ”, деди суҳбатдошимиз.\nОзодлик мухбири Шомурод Шодиевнинг ўзи билан ҳам боғланишга ҳаракат қилди, лекин унинг қабулхонаси телефон гўшагини кўтарган ходим, “ҳозир бунинг иложи йўқ”, дея гапни қисқа қилди.\nҲуқуқ-тартибот идораларидаги Озодлик манбасига кўра, Шомурод Шодиев яқин кунларда Бош прокуратура ва Миллий хавфсизлик хизматига сўроққа чақирилиши мумкин.\nБундан аввал Ўзбекистон криминал дунёсининг яна бир авторитети деб кўрилган Ғафур Раҳимовга қарашли “бизнес империясига” ҳам ҳужум қилинган. Ўзбекистонда босим кучайиши ортидан 2010 йилдан бери мамлакат ташқарисида яшаётган Ғафур Раҳимовга нисбатан ўтган йил охирида Ўзбекистон ҳуқуқ-тартибот идоралари жиноий иш очиб, уни қидирувга берган.\nҒафур Раҳимовга нисбатан ўтган йил охирида Ўзбекистон ҳуқуқ-тартибот идоралари жиноий иш очиб, уни қидирувга берган.\nОзодлик манбаларига кўра, Ғафур Раҳимовнинг Ўзбекистондаги мулки, жумладан турли соҳаларни қамраб олувчи йирик бизнеси тортиб олинган. У Ўзбекистон Миллий Олимпия қўмитаси раиси ўринбосари ва Бокс миллий уюшмаси раҳбари лавозимларидан ҳам четлатилган эди.\nСалим Абдувалиев ҳам Ғафур Раҳимов каби ўзини спорт соҳаси ҳомийси деб тақдим қилади. У кўп йиллардан бери Ўзбекистон кураш уюшмаси президенти лавозимини эгаллаб келади.\nЎтган йили, Салим Абдувалиевнинг “МТС-Ўзбекистон” иши бўйича сўроққа чақиртирилгани ва ундан мамлакатни тарк этмаслик тўғрисида тилхат олинганига оид гап-сўзлар пайдо бўлган эди. Лекин орадан кўп ўтмай, Салим Абдувалиев Лондонда ўтказилган Ёзги олимпиада ўйинларида кўриниш берди.\nЎшанда ўзбекистонлик курашчи Артур Таймазов олтин медал ғолиби бўлганидан қувониб майдонга югуриб чиққан Салим Абдувалиев тасвири Ўзбекистон телеканалидаги трансляциядан олиб ташлангани унинг атрофидаги гап-сўзларни янада кучайтириб юборган эди.


"Чекишни ташланг" корпарацияси. Стивен Кинг\nHome icon Бош саҳифа»Жаҳон адабиёти»"Чекишни ташланг" корпарацияси. Стивен Кинг\n- Жимми? Жимми Маккенн?\n- Ҳа, менман. Кўринишинг зўр. - Улар кўришишди.\n- Сенинг ҳам, - деди Маккенн, лекин Моррисон бунинг ёлғон эканлигини биларди. У жуда кўп ишлар, ер, ичарди.\n- Нима ичасан?\n- Бурбон, - деди Моррисон ва қулайроқ жойлашиб ўтириб сигарет туташтирди. - Бирортасини кутиб олгани чиқдингми?\n- Йўқ. Маямига кетяпман. Олти миллион долларлик шартнома тузгани.\n- Ҳали ҳам «Крегер ва Бартон» фирмасида ишлаяпсанми?\n- Энди мен унинг витсе-президентиман.\n- Буни қара! Табриклайман! Қачондан бери? - Моррисон ичи ҳасаддан эмас, жиғилдони қайнаётганидан куяётганига ўзини ишонтиришга уринарди. У дори олиб оғзига солди.\n- Августдан бери. Бунгача эса ҳаётимни ўзгартириб юборган воқеалар содир бўлди. - У Моррисонга диққат билан қаради. - Бу сени қизиқтириши мумкин.\n- Албатта, - жавоб берди Моррисон стакандаги ичкиликдан хўпларкан.\n- Ишларим орқага кетганди, - ҳикоясини бошлади Маккенн. - Шерон билан келишолмай қолдим, отам инфарктдан вафот этди, ўзим эса тинмай йўталардим. Бир куни хонамга Бобби Крегер кирди ва тарбиявий суҳбат олиб борди. Эсингдами шундай суҳбатлар?\n- Бўлмаса-чи! - Моррисон «Крегер ва Бартон» фирмасида бир ярим йил ишлаган, сўнгра «Мортон» агентлигига ишга ўтиб кетганди. - «Ақлингни ишлат... ёки жўнаб қол».\n- Шунақа. Шифокор эса «Ошқозон яраси бошланяпти, чекишни тўхтатинг», деди. Бу «Нафас олишни тўхтатинг», деган билан баравар.\n- Шундан сўнг чекишни ташладингми?\n- Ташладим. Дастлаб эплолмайман, деб ўйладим. Кейин эса бир йигитни учратиб қолдим. У менга Қирқ олтинчи кўчадаги корпоратсия ҳақида гапириб берди. Улар ҳақиқий мутахассислар. Мен уларга боришга қарор қилдим. Оъшандан буён чекмаяпман.\n- Улар сенга дори беришдими?\n- Йўқ, - Маккенн чўнтагидаги ҳамёнини олиб кавлай бошлади. - Мана. - У стол устига ташриф варақасини қўйди.\n- Истасанг, ўзингда олиб қол, - деди Маккенн. - Улар сени даволашади. Бунга кафолат бераман.\n- Буни айтишга ҳаққим йўқ.\n- Нега? Нима учун?\n- Шартномада шундай модда бор.\n- Сен шартнома тузганмисан?\n- Ва шу асосда...\n- Худди шундай... - У Моррисонга жилмайди.\n- Агар улар шунчалик зўр ишлайдиган бўлишса, бундай чоранинг нима кераги бор? Нима учун уларнинг рекламасини кўрмайман, газетага эълон беришмайди?\n- Уларнинг мижозлари реклама вазифасини ўташади.\n- Сен ҳам реклама бўйича мутахассиссан, Жимми. Бунга қандай ишониш мумкин?\n- Мен ишонаман, - жавоб қайтарди Маккенн. - Уларнинг тўқсон саккиз фоиз мижозлари чекишни ташлашади.\n- Бир дақиқага, - деди Моррисон сигарет туташтираркан. - Улар сени боғлаб қўйиб кўнглинг айнигунча чекишга мажбур қилишадими?\n- Чекишинг билан ўзингни ёмон ҳис қиладиган бирор нарса...\n- Йўқ. Оъзинг бориб кўр. - У Моррисоннинг сигаретига ишора қилди.\n- Шуни чекиб маза топасанми?\n- Йўқ, лекин...\n- Мен чекишни ташладим ва ҳаётимда кўп нарсалар ўзгарди, - деди Маккенн. - Кучимга куч қўшилди, Шерон билан муносабатларим яхшиланди, ишларим юришиб кетди.\n- Сен мени қизиқтириб қўйдинг. Бирор нарса айта ола...\n- Кечир, Дик, ҳаққим йўқ, - деди Маккенн қатъий оҳангда.\n- Чекишни ташлаганингдан бери семириб қолибсанми? - сўради Моррисон ва унга Жиммининг авзойи бузилгандек туюлди.\n- Ортиғи билан. Лекин ортиқча вазндан қутулдим. Ҳозир вазним меъёрида.\n- Икки юз олтинчи рейсга тўққизинчи сектсияда рўйхатга олиш бошланди, - эълон қилинди овоз кучайтиргич орқали.\n- Бўпти, - деди Маккенн ўрнидан тураркан. - Истасанг, яна ич. Дик, менинг айтганларимни яхшилаб ўйлаб кўр. - У шу сўзларни айтиб эскалатор томон кетди. Моррисон ташриф варақасини олиб ҳамёнига солиб қўйди.\n- Буни менга дўстим берганди.\n- Исми-шарифингиз, жаноб?\n- Ричард Моррисон.\n- 29 Мейн-лейн, Клинтон, Ню-Ёрк.\n- Фарзандларингиз борми?\n- Битта ўғлим бор. - У Элвинни ўйлаб қовоғини уйди: «битта» эмас, «яримта» деса тўғрироқ бўларди. Унинг ўғли ақлан ноқис бўлиб, Ню Жерсидаги махсус интернатда яшарди.\n- Бу ерга келишни сизга ким тавсия қилди, жаноб Моррисон?\n- Жеймс Маккенн, дўстим.\n- Яхши. Марҳамат, ўтиринг. Бугун бу ерда одам кўп.\n- Ортимдан юринг, жаноб Моррисон.\n- Менинг исмим Вик Донатти, - ўзини таништирди ҳалиги киши. - Агар даволаш курсига рози бўлсангиз, сиз билан мен шуғулланаман.\n- Танишганимдан хурсандман. - Моррисоннинг жудаям чеккиси келаётганди.\n- Ростдан ҳам чекишни ташламоқчимисиз?\n- Унда имзо чекинг.\n- Яхши, - деди Донатти. - Биз бу ерда тарғибот билан шуғулланмаймиз, жаноб Моррисон. Саломатлик, сарф-харажат, ижтимоий мурувват масалалари ва сизнинг нима учун чекишни ташламоқчи эканлигингиз бизни қизиқтирмайди. Биз - амалиётчилармиз.\n- Зўр, - деди Моррисон эътиборсизлик билан.\n- Ҳеч қандай дори бермаймиз, маъруза ўқимаймиз, пул талаб қил-маймиз. Бир йил давомида чекмаганингиздан кейингина пул тўлайсиз.\n- Э, Худо, - деди Моррисон.\n- Жаноб Маккенн бу ҳақда айтмаганмиди?\n- Дарвоқе, унинг ишлари қалай? Яхшими?\n- Зўр! Қойилмақом!\n- Ҳозир эса... бир нечта шахсий саволларим бор, жаноб Моррисон. Жавобларингиз сир сақланади.\n- Шундайми? - деди Моррисон.\n- Хотинингизнинг исми?\n- Люсинда Моррисон. Қизлик фамилияси - Ремзи.\n- Уни севасизми?\n- У билан жанжаллашганмисиз?\n- Чекишни ташлашимга бунинг қандай алоқаси бор? - Моррисон юмшоқроқ гапирмоқчи эди, лекин иложи бўлмади - унинг ўлгудек чеккиси келаётганди.\n- Бевосита алоқаси бор. Саволларимга жавоб беринг.\n- Йўқ. - Аслида кейинги пайтда уларнинг муносабати ҳақиқатан ҳам кескинлашиб бораётганди.\n- Фарзандингиз борми?\n- Ҳа. Исми Элвин, у хусусий мактабда ўқийди.\n- Қайси мактабда?\n- Буни айтмайман, - Моррисон ғамгин жавоб қайтарди.\n- Майли, - деди Донатти ва жилмайди. - Эртага даволаш курсимизнинг биринчи сеансида барча саволларингизга жавоб бера оламан.\n- Жуда яхши, - деди Моррисон ва ўрнидан турди.\n- Ва сўнгги саволим: сиз бир соат давомида чекмадингиз. Оъзингизни қандай ҳис қиляпсиз?\n- Яхши, - алдади Моррисон, - жуда яхши.\n- Баракалла, - деди Донатти ва столни айланиб ўтиб эшикни очди. - Бугунча чекишингиз мумкин. Эртадан бошлаб эса битта ҳам сигарет чекмайсиз.\n- Бўлиши мумкин эмас!\n- Бунга кафолат берамиз.\nЕртасига роппа-роса соат учда Моррисон «Чекишни ташланг» корпоратсияси қабулхонасида ўтирарди. У эрталаб роса иккиланди: бориш керакми ёки йўқми.\n- Юринг, - таклиф қилди Донатти ва улар хонага киришди. Донатти стол ортига, Моррисон унинг қаршисига ўтирди.\n- Келганингиздан хурсандман, - деди Донатти. - Аксарият мижозларимиз биринчи суҳбатдан сўнг қайтиб келмайдилар. Улар чекишни ташлашни истамаётганликларини тушуниб қолишади. Мен жон деб сиз билан ишлайман.\n- Даволаш курси қачон бошланади? - Гипноз, ўйлади Моррисон, гипноз бўлса керак.\n- Иккаламиз йўлакда кўришганимиздан бошланган. Сигаретингиз борми, жаноб Моррисон?\n- Менга бера оласизми?\n- Уч йилдан бери шу иш билан шуғулланиб роҳат қиламан.\n- Бундай даволаш курси наф берармикин, - деди Моррисон юмшоқлик билан. - Ташқаридаги дўкондан сигарет сотиб олиш мумкин.\n- Мутлақо тўғри, - маъқуллади Донатти ва қўлини кўксига чалиштирди. - Оъғлингиз Элвин Доус Моррисон Петерсон ақли ноқис болалар мактабида. Туғма жароҳати туфайли у ҳеч қачон тузалмайди. Унинг ақлий қобилияти коеффитсиенти - 46. Хотинингиз...\n- Буни қаердан билдингиз? - қичқирди Моррисон. У ғазабга минганди. - Бунга қандай ҳаққингиз бор?\n- Биз сиз ҳақингизда кўп нарсани биламиз. - деди Донатти, - лекин илгари айтганимдек, бу сир сақланади.\n- Мен кетаман, - деди Моррисон ва ўрнидан турди.\n- Яна озгина ўтиринг.\n- Яхши, қоламан. Ишга ўтайлик.\n- Албатта. - Донатти стулга суянди. - Мен сизга айтувдим - биз амалиётчимиз. Шунинг учун ҳам биз бошидаёқ чекишга бўлган иштиёқни даволаш қанчалик қийинлигини тушуниб олишимиз керак эди. Чекишни ташлаганларнинг саксон беш фоизи қайтадан чекишни бошлаб юборишади. Гиёҳвандлар орасида эса бу кўрсаткич пастроқ. Муаммо жуда жиддий.\n- Айрим штатларнинг қонун чиқарувчилари баъзан қамоқхоналарда чекишни ман қилишни таклиф қилишади. Овоз бериш пайтида бу таклиф бутунлай йўққа чиқади. Баъзан бу таклиф қабул қилинган, лекин қамоқхоналарда ғалаён кўтарилган, ҳақиқий ғалаён, жаноб Моррисон. Тасаввур қиласизми?\n- Бунинг менга қизиғи йўқ.\n- Яхшилаб эътибор беринг! Бирор кишини қамоққа ташлашганида уни жинсий алоқа, спиртли ичимлик ичиш, сиёсий фаолият билан шуғулланиш, саёҳат қилиш имкониятларидан маҳрум қилишади. Ва ҳеч қандай исён кўтарилмайди. Лекин маҳбусларга сигарет чекишни таъқиқласангиз - ба-бах! - Донатти ўз фикрини баён этиш мақсадида столга мушт урди.\n- Келинг, даволашни бошлайлик.\n- Бир дақиқа. Илтимос, бу ёққа юринг. - Донатти ўрнидан туриб яшил пардани сурди. Туйнук ортида бўм-бўш хона бор эди. Йўқ, бўш эмас экан. Бурчакда бир қуён товоққа солинган сабзавотни кавшарди.\n- Чиройли қуён экан, - деди Моррисон.\n- Фикрингизга қўшиламан. Уни кузатиб туринг. - Донатти токчадаги тугмани босди - қуён овқатланишдан тўхтади ва сакраб тушди. У оёқлари ерга теккач, янада баландроқ сакради ва хона бўйлаб югура бошлади.\n- Бас қилинг! Уни ток уриб ўлдиради-ку!\n- Нима деяпсиз, бу жуда кучсиз ток. Қуёнга қаранг, жаноб Моррисон.\n- Агар у овқатланаётганда ток ураверса, жонивор бир нарсани тушуниб етади: овқатланиш - оғриқ. Демак, қуён овқат емай қўяди. Уни бир неча марта ток урса, қуён овқат тўла товоқ ёнида очликдан жон беради. Бу воз кечдириш йўли билан тарбиялаш деб аталади.\n- Бўлди, керак эмас, катта раҳмат.\n- Тўхтанг, жаноб Моррисон.\n- Жаноб Моррисон! Илтимос, ўтиринг!\n- Эшикни очинг, акс ҳолда политсия чақираман.\n- Ўтиринг, - деди Донатти совуқ оҳангда.\n- Мен сизга даволаш курси ҳақида батафсил гапириб бераман, - деди Донатти.\n- Тушунмадингиз, - эътироз билдирди Моррисон сохта хотиржамлик билан. - Менга курсингиз керак эмас. Мен ундан воз кечаман.\n- Йўқ, жаноб Моррисон, сиз тушунмадингиз. Энди бошқа иложингиз йўқ. Даволаш курси бошланди, деганимда сизни алдамагандим. Ҳаммасини тушунганга ўхшагандингиз.\n- Сиз ақлдан озгансиз, - деди Моррисон.\n- Йўқ, мен амалиётчи одамман.\n- Қани бошланг, - деди Моррисон. - Фақат билиб қўйинг, бу ердан чиқишим биланоқ беш қути сигарет сотиб оламан ва уларни политсия маҳкамасига боргунимча чекиб тугатаман.\n- Ўзингиз биласиз. Лекин сизга ҳаммасини тушунтирганимдан сўнг фикрингизни ўзгартирасиз, деб ўйлайман.\n- Даволаш курсининг дастлабки ойида одамларимиз доимий равишда сизни кузатиб юришади, - тушунтирди Донатти. - Сиз уларнинг айримларини сезасиз, лекин ҳаммасини эмас. Сизни тўхтовсиз кузатиб туришади. Доимий равишда. Агар чекканингизни кўриб қолишса, бу ерга қўнғироқ қилишади.\n- Мени бу ерга олиб келиб қуённинг ўрнига ўтқазишади. - Моррисон пичинг қилди, лекин қўрқувга тушди. Бу худди даҳшатли тушга ўхшарди.\n- Йўқ, - жавоб қайтарди Донатти. - Қуённинг ўрнига сизни эмас, хотинингизни ўтқазишади.\n- Сиз эса туйнукдан қараб турасиз.\n- Тушунинг, - деганди у, - амалий иш амалий қарорни талаб қилади, биз фақат сизнинг манфаатингизни ўйлаймиз.\n- Молиявий ишларни иложи борича силлиқ олиб боришга ҳаракат қиламиз. - деганди Донатти, - лекин биз одамларга ёрдам беришдан кўпроқ манфаатдормиз. Албатта, бу хайрли ишимиз солиқ тўлашда бизга қўл келади.\n- Тасаввур қилинг, - деди жилмайиб Донатти, - ўғлингиз қай аҳволга тушади. У нима бўлаётганини тушунмайди. Фақат, дадаси ёмонлиги учун калтакланаётганини билади, холос.\n- Аблаҳ, - деди Моррисон, у йиғлаб юборишга тайёр эди, - лаънати аблаҳ.\n- Мени тўғри тушунинг, - деди Донатти. - Бундай бўлмаслигига ишонаман. Мижозларимизнинг қирқ фоизига жазо қўлламаймиз ва фақат ўн фоиз мижозларимиз қоидани уч мартадан ортиқ бузадилар. Бу рақамлар сизни тинчлантирса керак?\n- Агар беш марта қоида бузсангиз...\n- Нима демоқчисиз?\n- Сиз билан хотинингиз қуёнхонага, ўғлингиз иккинчи марта, хотинингиз эса биринчи марта калтакланади.\n- Оътиринг, жаноб Моррисон, - деди Донатти, - келинг, ақлли одамлардек гаплашиб олайлик.\n- Ўнинчи марта бўлса-чи? - сўради Моррисон. Унинг томоғи қуриб қолганди.\n- У ҳолда биз таслим бўламиз. Сиз икки фоиз тузалмайдиган мижозлар рўйхатига кирасиз.\n- Ростдан таслим бўласизларми?\n- Шунақа деса ҳам бўлади. - Донатти ғаладонни очди ва стол устига 45-калибрли «колт» тўппончасини қўйди. - Лекин ана шу икки фоиз тузалмаслар ҳам қайтиб ҳеч қачон чекишмайди. Бунга кафолат берамиз.\n- Сенга нима бўляпти? - сўради у.\n- Ҳеч нарса... - деди Моррисон. - Мен чекишни ташладим.\n- Қачон? Беш дақиқа олдинми?\n- Соат учдан бери.\n- Ўшандан бери чекканинг йўқми?\n- Зўр-ку. Чекишни ташлашингга нима мажбур қилди?\n- Мен сени ўйладим... Элвинни.\n- Ростдан ҳам чекишни ташламоқчимисан, Дик?\n- Ростдан. Агар политсияга мурожаат қилсам, безорилар сени дўппослашади, Синди.\n- Агар чексанг ҳам барибир биз Элвин билан ғамхўрлигингдан миннатдор бўламиз.\n- Қайтиб чекмайман, деб ўйлайман, - деди Моррисон ва унинг қорнига тепаётган Донаттининг-қотилнинг хира кўзларини ўйлади.\n- Сизни ҳар икки ойда текширишимиз мумкин, - деганди Донатти. - Ёки кун ора. Ё бўлмаса, ҳар икки йилда бир ҳафталик кузатув ташкил қиламиз. Ҳамма гап шундаки, Сиз буни билмайсиз. Агар чексангиз, биз билан ўйнашаётган бўласиз. Улар кузатяптими ёки йўқми? Хотинимни олиб кетишдими ёки ўғлимни дўппослагани одам жўнатишдими? Зўр-а, тўғрими? Яширинча сигарет чексангиз ҳам ундан ўғлингизнинг қони таъми келиб туради.\n- Ричард Моррисон! Охирги марта итимиз кучуклик пайтида нонуштада тухум егандинг.\n- Чекиб бўлгандирсан? - сўради хотини.\n- Туш пайтига бориб чекасан, - деди Синди қувноқлик билан.\n- Зўр ёрдамчи экансан, - ўшқирди Моррисон хотинига. - Сиз чекмайдиганлар ўйлайсизларки... ҳа, майли.\n- Сен ростдан ҳам чекишни ташламоқчимисан?\n- Албатта. Бунинг қанчалик жиддий эканлигини ҳеч қачон билмайсан, деб умид қиламан.\n- Бечора, - деди хотини. - Сен тирик мурдага ўхшаб қолдинг.\n- Мен чекишни ташладим.\n- Кўпи билан бир ҳафта чидайсан.\n- Синди, мен келдим, - деди у.\n- Синди? Азизам, қаердасан?\n- Синди? Қаердасан?\n- Салом, жаноб Моррисон, - деди Донатти ёқимли, тетик овозда. - Биз бир масалани кўриб чиқишимиз керакка ўхшайди. Соат бешда олдимга кела оласизми?\n- Хотиним сизлардами?\n- Шунақа, - жавоб қайтарди Донатти.\n- Уни қўйиб юборинглар, - бидирлади Моррисон, - бошқа бундай қилмайман. Оъзимни тутолмай қолдим. Бор-йўғи уч марта тортдим. Худо ҳаққи, ҳаттоки чекиш менга ёқмади.\n- Минг афсус. Демак, соат бешда келасиз?\n- Илтимос, - деди Моррисон. У йиғлаб юборай деди, - ўтинаман...\nЛекин Донатти гўшакни қўйиб қўйганди.\n- Жаноб Донатти? - деди у тугмани босиб. - Жаноб Моррисон келди. - У Моррисонга бош ирғади. - Кираверинг.\n- Менга қаранг, - деди Моррисон, - келишишимиз мумкин. Сизларга пул тўлайман. Мен...\n- Овозингни ўчир, - деди майкали киши.\n- Сизни кўрганимдан хурсандман, - деди Донатти. - Учрашувимиз шундай қайғули ҳолатда кечаётганидан афсусдаман. Мен билан юринг. Тезроқ тугатамиз. Хотиржам бўлинг: хотинингизга ҳеч нарса қилмайди... бу сафарча.\n- Хаёлингизга ҳам келтирманг, - деди у. - Агар шундай қилсангиз, мана бу киши револвер билан бошингизга солади, хотинингизни эса барибир ток билан уришади. Бундан сизга нима фойда?\n- Тил тортмай ўлгин, - деди Моррисон Донаттига қараб.\n- Агар мана шундай тилаклар учун беш тсентдан олганимда эди, аллақачон нафақага чиқсам бўларди. Бу сизга сабоқ бўлади, жаноб Моррисон. Юринг.\n- Синди, - деди у, - Синди, улар...\n- У сизни кўрмайдиям, эшитмайдиям, - деди Донатти. - Келинг, тезроқ тугатайлик. Гуноҳингиз унча оғир эмас - ўттиз сония етади, деб ўйлайман.\n- Кўнглингиз айнимаяптими?\n- Йўқ, - деди Моррисон зўрға ва деворга суяниб қолди - унинг оёқлари қалтирарди.\n- Мен билан юринг, - деди Донатти.\n- Қаёққа? - сўради Моррисон.\n- Хотинингизга бирон нарса дерсиз?\n- Унинг кўзига қандай қарайман. Унга қандай айтаман?\n- Синди, - деди Моррисон.\n- Дик, - пичирлади Синди, - Дик? Э, Худойим... Икки киши... Уйимизда... Уларни ўғри деб ўйлабман, улар эса кўзимни боғлаб бу ерга олиб келишди.\n- Ўзингни бос.\n- Лекин нима учун? - сўради хотини. - Улар нима учун..\n- Ҳаммаси мени деб бўлди. Сенга бир нарсани айтишим керак.\n- Сен мендан нафратланаётган бўлсанг керак?\n- Йўқ. Кетдик уйга.\n- Одамларингиз адашишибди. Мен қўлимга сигарет ушлаганим йўқ.\n- Буни биламиз. Сўнгги масалани келишиб олишимиз лозим. Эртага кечки пайт кела оласизми?\n- Қўрқманг. Айтганча, лавозимингиз кўтарилгани билан табриклайман.\n- Буни қаердан биласиз?\n- Ҳисоб-китоб ишларини юритамиз, - деди Донатти ва гўшакни қўйди.\n- Нега асабийлашяпсиз? Сизни ҳеч ким тишлаб олмайди. Бу ёққа келинг.\n- Мен сал семирдим...\n- Ҳа, ҳа, ҳа. Етмиш уч фоиз мижозларимизда бу ҳолат ҳам кузатилади. Марҳамат, тарозига чиқинг.\n- Яхши, тарозидан тушишингиз мумкин. Бўйингиз қанча, жаноб Моррисон?\n- Бир метру етмиш тўққиз сантиметр.\n- Қани, - Донатти чўнтагидан қоғоз чиқарди. - Жуда зўр. ҳозир сизга семиришга қарши дорилар рўйхатини ёзиб бераман. Уларни камдан-кам ичинг. Сизнинг оғирлигингиз кўпи билан... - У яна бир марта қоғозга қаради. - Саксон уч кило бўлади. Бугун биринчи декабр, демак, ҳар ойнинг биринчи кунида вазнингизни тортиб кўрамиз.\n- Агар саксон уч килодан оғир бўлсам нима бўлади?\n- Одамларимиздан бири уйингизга бориб хотинингизнинг жимжилоқ бармоғини қирқиб келади. Саломат бўлинг, жаноб Моррисон.\n- Қандай қилиб чекишни ташладинг? - сўради оғайниси.\nМоррисон унга маъноли қаради, чўнтагидан ташриф варақасини чиқарди.\n- Биласанми, - деди у, - мана шу компания ҳаётимни ўзгартириб юборди.\nЕлектр харажати - 50 тсент\n- Итваччалар! - бақирди у. – Сени қийнашган электрни ҳам ҳисобга киритишибди.\n- Тўлай қол, - деди хотини.


ЎзА - Шаҳар кўчаларида мониторлар ўрнатилмоқда\nСамарқандга йўли тушган ҳар бир киши кўз илғамас даражадаги улкан ўзгаришларнинг гувоҳи бўлиши табиий. Чунки, бу қадим кентда қўшалоқ байрамга қизғин ҳозирлик кўрилмоқда.\nШаҳарда катта тадбирлар олдидан туризм соҳасини ривожлантириш, маҳаллий ва хорижий сайёҳлар учун қулайликларни янада кенгайтириш борасидаги ишлар изчил давом эттирилмоқда.\nЭндиликда шаҳарга ташриф буюрувчи меҳмонлар, туристлар зиёратгоҳлар ва уларнинг атрофида яратилган қўшимча хизмат шохобчаларини қийналмасдан топиб боришлари мумкин. Бунга янгидан ўрнатилган ўзбек ва хорижий тилларда ёзилган махсус йўл кўрсатгичли устунлар ёрдам беради. Устунлар ҳар бир зиёратгоҳ ва тарихий обидага яқин, тез кўзга ташланадиган жойларга ўрнатилмоқда.\nСамарқанд туризм тарғиботида ҳам замонавий ёндашувлар кўзга ташланмоқда. Эндиликда кўчалардаги устунларга ўрта ҳажмдаги мониторлар ўрнатилаётир. Уларда шаҳарнинг туристик салоҳияти, ушбу соҳадаги янгиликлар, шунингдек, эълонлар ва рекламалар акс этиб боради.\nБундан ташқари, Самарқанд шаҳрида тарихий обидалар ва зиёратгоҳларда туризм ахборот марказлари ҳам ташкил этилмоқда. Бибихоним масжидида туризм ахборот марказининг фаолияти йўлга қўйилган бўлса, унинг навбатдагиси Амир Темур мақбарасида иш бошлади. Бу борадаги ишлар давом эттирилмоқда.


Тошкентлик шифокорларга пуллар қайтарилмади. Прокуратура шунчалик нотавонми? - Фарғона.Ру ахборот агентлиги\n08:42 msk, 21 Сентябрь 2020\nТошкентлик шифокорларга пуллар қайтарилмади. Прокуратура шунчалик нотавонми?\n27.07.2017 15:43 msk\n“Фарғона” яқинда Тошкентдаги шаҳар болалар касалхонасида бош врач “Маҳалла” жамғармаси филиалига ўтказиш учун ходимларининг розилигисиз маошларидан пул ушлаб қолгани ҳақида ҳикоя қилганди . Ўшанда касалхона касаба уюшмалари қўмитасининг аъзоси Лариса Кузнецова бош врачнинг ўзбошимча ҳаракатларига қарши чиқиб, президентнинг виртуал қабулхонасига ва шундан кейин прокуратурага ва бошқа инстанцияларга мурожаат қилганди. Бош врачга ҳайфсан эълон қилдилар, бироқ тиббиёт муассасасининг ходимларига ноқонуний ушлаб қолинган пуллар қайтариб берилмади. Ушбу воқеанинг давоми – бизнинг янги мақоламизда.\nАмал поғоналаридан кўтарилиш учун ўзбошимча бўлиш керак\nМана 5 ой бўлибдики, Тошкентнинг Мирзо Улуғбек туманида жойлашган №2 (илгари №14 эди) болалар жарроҳлик клиника касалхонасининг ходимлари ойлик маошларидан ушлаб қолинган пулларнинг қайтарилишини кутиб ўтирибдилар. Пуллар Меҳнат кодексининг 164 моддасига хилоф тарзда, меҳнат коллективининг ёзма розилигисиз “Маҳалла” жамғармасина ёрдам кўрсатиш мақсадида бош врач Дониёр Собиров томонидан ушлаб қолинган эди. Умуман олганда, бош врачнинг фармойиши Жиноят кодексининг 229 моддаси бўйича (Ўзбошимчалик) малакаланиб, жавобгарликка тортишга асос бўлиши мумкин эди, аммо негадир содир бўлган ишларнинг ҳаммасидан воқиф прокуратура бунақа ҳисобламаётганга ўхшайди.\nБюрократлар томонидан қўйилаётган сон-саноқсиз тўсиқларга қарамай, болалар касалхонаси лабораторияси мудири, можароли вазиятлар бўйича касаба уюшмаси қўмитасининг аъзоси Лариса Кузнецова бош врач Собировни жавобгарликка тортишга уринмоқда. Президент виртуал қабулхонасига кўп маротаба мурожаат қилиб, жарроҳлик муаммолари ва болалар соғлиғи ўрнига ўзининг амал поғоналаридан кўтарилиш бўйича манфаатлари борасида қайғураётган бош врач томонидан содир этилган бир неча қонунбузарликларни бартараф этди. Мисол учун, Кузнецова ўзи бошқараётган лабораториядан ноқонуний равишда ҳайдалган бир неча тажрибали ходимларнинг қайтаришга эришди ҳамда тиббиёт муассасаси ҳудудида пайдо бўлган “InVivo” хусусий лабораториясининг тижорат фаолиятига чек қўя олди.\n- Касалхона ходимлари Собировга унинг ноқонуний ҳаракат қилаётганини тушунтирмоқчи бўлганларида, у кўкрагига уриб, ушлаб қолинган пулларни мукофот пуллари билан қоплашга ваъда қилди. Бироқ март ойидан бошлаб у шу кунгча одамларга ушлаб қолинган пуллар қайтариб берилгани йўқ, бош врач эса жавоб беришдан ўзини олиб қочиб юрибди. Ҳолбуки мен ушбу масала бўйича президентнинг виртуал қабулхонасига, Бош прокуратурага ва Олий Мажлис Сенатига 5-6 марта мурожаат қилдим, - дейди Кузнецова. – Бош врач ўзининг жазосиз қолишига ишонади, негаки у юқоридаги ҳомийларининг яширин кўрсатмаларини сўзсиз бажариб келади. Шунинг учун ҳам у тажрибали мутахассисларни қисқартириш ва ишдан бўшатиш бўйича ички буйруқларни осонлик билан имзолаб, санитаркаларни президент келиши кутилаётган участкалардаги подъездларни ювиб-тозалашга жўнатади; медикларни ўз ҳисоби эвазига ремонт қилдиради.\n- Бизнинг бош врач учун ҳозирги эгаллаб турган лавозими - юқорига кўтарилиш учун трамплин. Ички муаммолар уни қизиқтирмайди, бироқ у юқоридаги кураторларининг ҳар қандай ноқонуний талабларини бажаришга тайёр. Бу одам ўнгида ҳам тушида ҳам депутатликка ўтиб олишни орзу қилади, шунинг учун ҳам у “Адолат” партиясининг касалхонадаги ячейкасини бошқаради, - дея куюниб гапиради Лариса Владимировна.\nКузнецова жабрланган ходимларга ноқонуний ушлаб қолинган пулларни қайтариб беришга касалхона раҳбариятини мажбур қилиш учун охиригача курашмоқчи. Бироқ бу кураш асабни кемириб келмоқда – адолатни тиклашга масъул бўлган прокуратура амалда ходимларининг ҳуқуқларини мунтазам равишда бузиб келаётган одамни ўз ҳимоясига олган.\n- Шу кунгача мен шаҳар соғлиқни сақлаш бўлимидан ва прокуратурадан ўз мурожаатларимга саводсиз ёзилган бир нечта жавоб хати олдим, - дея давом этади Кузнецова. – Ишни ҳал қилиш наҳотки шунчалик қийин бўлса? Бош врачнинг, керак бўлса ойлик маоши ҳисобидан пулларни қайтариб беришга мажбурламайдими. Бироқ прокурорлар унинг айбини тан олган ҳолда, пулларни қайтариб бериш бўйича ҳеч қандай кўрсатма бермаяпти. Ҳолбуки, прокурорларнинг хулосасига кўра шаҳар соғлиқни сақлаш бўлими бош врачга ҳайфсан эълон қилган. Назорат органи ходимларининг ушбу ҳаракати кишини ажаблантиради. Бош прокуратура топшириғига биноан бир неча кун давомида ушбу масала билан шуғулланган Назорат-ревизия бошқармасининг ҳисоб-китобига кўра, 104 нафар ходимга жами 3 млн 700 минг сўм қайтарилиши керак ($915 расмий курс ва $438 қора бозор курси бўйича).\nШаҳар соғлиқни сақлаш бўлимининг собиқ мудири А.Иботовнинг 5 май кунги хатида Собиров коллективнинг 200 нафар ходимига қонунга хилоф тарзда ушлаб қолинган пулларни қайтариб бериб бўлди, дейилган. Ҳолбуки бу бизнинг одатий квартал мукофот пулимиз эди. Унинг ортидан бошқарманинг янги раҳбари У.Эгамбердиев “Сизларнинг ойлик иш ҳақи маошларингиздан “Маҳалла” жамғармасига пул ушлаб қолиш амалга оширилмаган”, деган хатини олдик. Мен ахир ўзим учун қайғураётганим йўқ-ку, - дея қайд этади Кузнецова.\nКасаба уюшмаси қўмитаси аъзоси сифатида у ойлик маошларидан ушлаб қолинган пулларни қайтартиришга ҳаракатини давом этмоқда ҳамда назорат органларига янгидан-янги аризалар билан мурожаат қилмоқда. Сўнгги бор у Тошкент шаҳар прокурори Шерзод Облоқулов 28 июнь куни имзолаган жавоб хатини олди, унда айтилишича, “№2 шаҳар болалар жарроҳлик клиник касалхонасининг 104 нафар ходимидан ушлаб қолинган пуллар 2017 йилнинг июль ойида ойлик маошлари билан бирга тўланади”. Бироқ прокуратура ваъда қилганидек медиклар июнь маоши билан бирга “Маҳалла” жамғармаси учун ноқонуний равишда ушлаб қолинган пулларини ололмадилар.\nАнестезистларга тўланадиган пулларни тежаяпмиз\nШу кунларда бош врач Собиров ўз хоҳишича анестезистларнинг иккинчи постини қисқартиришга ва шу билан ортиқча кадрлар – 14 нафар аёллардан қутилишга қарор қилди, ҳолбуки уларнинг ҳар бирида бир нечтадан ёш болалари бор ва оладиган маошлари 350 минг сўмдан ошмайди. Анестезист ҳамшираларнинг вазифаси – операциядан чиққан гўдак беморларнинг наркоз уйқусидан чиққунига қадар кузатиш.\nОперациялар кўп бўлгани учун штатларнинг қисқариши дарров билинди: ишчи қўллари етишмаслиги боис бемор болалардан бири ҳушига келмай туриб танасидаги барча катеторлар ва симлари билан бирга кроватдан йиқилиб тушди. Яна бир ҳолат: битта койкага иккита операция қилинган бемор гўдакларни бошини қарама-қарши томон қилиб ётқизиб қўйдилар – афтидан ходимлардан кимдир операциядан чиққан болани палатага олиб кириб, ўзининг ишлари бўйича шошиб, беморни қаровсиз ташлаб чиқиб кетган.\n- Дониёр Мираҳмадович августдан бошлаб кадрларнинг ажабланарли ротациясини ўтказмоқчи – анестезистлар билан реанимация бўлими ҳамшираларини ўзаро алмаштирмоқчи. Бу жуда хатарли режа. У ёки бу касбни тўлиқ эгаллаш учун вақт керак, бу ерда эса гап беморлар, бемор бўлганда ҳам гўдаклар ҳақида кетмоқда. Реанимацияда алоҳида талаб ва қоидалар мавжуд.ҳар ким ўз ўрнида яхши, ўйламай иш қилинеса, оқибати ачинарли бўлиши мумкин. Боз устига, қоидага кўра реанимация бўлимларига иш стажи 5 йилдан кам бўлмаган ҳамширалар ишга олинади, - дейди анестезист ҳамширалардан бири.\nУнга кўра, бош врач ўзбошимчалик қиляпти. “Ман иш берувчиман, ман ўзим биламан! Агар ёқмаса, ишдан бўшанг! Меҳнат шартномасини имзолаётганда менинг ички буйруқларимга бўйсунамиз деб қўл қўйгансизлар”, дея эътироз билдирган ҳар бир кишининг оғзини ёпади. Ишдан бўшатилган анестезистлар тегишли органларга бош врач устидан шикоят қилишмоқчи.\nСувараклар, чивинлар ва инвентарь етишмовчилиги тўғрисида\nБу одамнинг нақадар ўзига ишонгани ва қўрслигига қараб миш-мишларга ишонмай бўлмайди: Собировнинг ҳамма ерда, шу жумладан, шаҳар прокуратурасида “криша”си бор бўлиб туманнинг 34 ёшли ҳокими Шерзод Кудбиев ҳам унга ҳомийлик қилади.\n- Касалхона раҳбарияти мажлисларда иш учун зарур медицина асбобларини (инструментарий), оддий резина қўлқопларини ҳам сотиб олишга маблағ йўқ дея таъкидлашдан чарчамайди, бироқ қандайдир жамғармаларга пул ўтказиш керак бўлса, доим топилади, - дея ажабланади Лариса Кузнецова. – Ҳар сафар пятиминуткада (дўхтурларнинг мажлиси. – таҳр.) жарроҳлар бош врачга операция учун асбоб ва жиҳозлар етишмаслигини эслатадилар – стериализация бўлими аврал тартибда ишламоқда, норматив талабларга биноан асбобларни етказиб беришга улгурмаяпти, кўп ҳолларда “хом” асбоблардан фойдаланишга тўғри келмоқда. Қон билан бевосита ишлайдиган жарроҳлик бўлимида бу нимани англатишини гапириб ҳам ўтирмайман.\n- Мисол учун, ҳозир йирингли хирургия бўлими тўлиб кетган. Бунинг сабаби – шаҳарнинг тиббиёт муассасалари навбати билан режали ювишга (мойка) ёпилмоқда (бизда июль бошида ўтган). Энди бошқа болалар касалхоналаридаги беморларни бизга олиб келишмоқда. Бизнинг лабораторияда мана икки ой бўлибдики сув крани йўқ, шунинг учун лаборантларимиз қўлини ювгани бошқа хонага боришга мажбур. Ҳолбуки СЭС меъёрларига кўра, ҳар бир хонада ўзининг ювиниш хонаси бўлиши керак. Бош врач эшитиб, бошини ирғайди, бироқ шу билан нуқта қўйилади. Бордию, бирорта фавқулодда ҳодиса юз берса, бунга албатта врачлар айбдор бўладилар, - дея қайд этади Кузнецова.\nКасалхонанинг барча ичк муаммолари кичкина беморларнинг соғлиғига таъсир этиши уни ранжитади. Мисол учун, касалхонада катта пул сарфлаб ҳашоротларга қарши санобработка ўтказилди, лекин натижа ноль! Сувараклар ҳатто кундузи ҳам бемалол болалар кроватларида, тумбочкаларда бемалол “сайр” қилиб юришибди. Чивинлар тўдаси тўлиб кетганидан кўпчилик ота-оналар болаларини операциядан кейин уйларига олиб кетишга мажбур бўлишмоқда, ҳолбуки улар операциядан сўнг шифокорларнинг қатъий назорати остида қолишлари керак.\n- Муаммоларимиз кўп ва агар раҳбариятимиз уларни ҳал қилишга киришса ёрдам беришга тайёрмиз. Бироқ ушбу истак-хоҳишни кўрмаяпмиз. Ўз вақтида, бош врачликка номзод истаб юрганимизда мен ўзим Собиров учун елиб-югуриб юрганман – ташаббускор, ёш хирург, клиникани илғор позицияларга олиб чиқади, деб ўйлагандим. Бироқ қаттиқ адашибман – бу одам шифокор эмас, карьерист экан, - дея афсусланади Кузнецова.


Қозоғистонда Қурбон ҳайит онлайн тарзда ўтказилади | Qalampir.uz\nҚозоғистонда Қурбон ҳайит онлайн тарзда ўтказилади\nОлам\t13 Июль 08:56 3300\nҚурбон ҳайитини нишонлаш ва 2021 йилда қурбонлик қилиш маросимлари онлайн тарзда бўлиб ўтади. Бу ҳақда Олма-ота шаҳрининг бош санитария шифокори Жандарбек Бекшин Минтақавий алоқа хизматининг матбуот анжуманида айтиб ўтди.\nМусулмонларнинг асосий байрами — Қурбон ҳайитини нишонлаш 20 июлга тўғри келади. Оммавий тадбирларни ўтказиш бўйича чекловлар туфайли мамлакатдаги масжидлар ёпилади, аммо Қурбон ҳайити байрами давом этади. Мусулмонлар диний идораси қурбонлик маросимини иложи борича хавфсиз ўтказишга ҳаракат қилади.\n“Ўтган йили биринчи марта Қурбон ҳайитини онлайн ўтказдик. Бу тажриба шуни кўрсатдики, Садақа ва Қурбон Шалу (қурбонлик маросими) ҳам онлайн тарзда амалга оширилиши мумкин”, дейди Жандарбек Бекшин.\nТаъкидланишича, Садақа Қурбон-2021 веб-сайти, шунингдек Қурбон Шалуни ташкил этиш учун маблағ орқали олинади. Қурбонлик қилинган ҳайвонлар Олма-ота вилоятининг Карасай туманидаги махсус ажратилган қудуқ жойида сўйилади.\nЭслатиб ўтамиз, аввалроқ Россия пойтахти Москвада Қурбон ҳайити намози масжидларда ўқилмаслиги маълум қилинганди.\n30 Июль 08:27 50349\n31 Июль 13:36 45000\n30 Июль 16:43 32529\n30 Июль 16:56 31987\n30 Июль 13:35 27610


«Ўзбекистон биз томонга бир томчи сув ҳам оқмаётганини айтганди». Туркистон вилояти ҳокими ўринбосари Қозоғистондаги яна бир қишлоқни сув босгани ҳақида - Daryo\n15:07, 03.05.2020 84097\n«Ўзбекистон биз томонга бир томчи сув ҳам оқмаётганини айтганди». Туркистон вилояти ҳокими ўринбосари Қозоғистондаги яна бир қишлоқни сув босгани ҳақида\nСардобадаги сув тўғонининг ёрилиши оқибатида Қозоғистоннинг Мақтаарал туманидаги яна бир аҳоли яшаш пункти — Оргебас сув остида қолгани хабар берилган эди. Қозоғистонлик амалдорлар Ўзбекистонни сув тошқини доирасини камайтириб кўрсатганликда айбламоқда.\nTengrinews’нинг хабар беришича, Туркистон вилояти ҳокимининг ўринбосари Сакен Калкаманов Facebook’даги жонли эфир чоғида «Ўзбекистон биз томонга бир томчи сув ҳам оқмаётганига ишонтирганди, лекин сув Мақтаарал туманига оқиб келишда давом этмоқда», — деб айтган.\n«Нега улар кеч эвакуация қилинди, чунки Ўзбекистон томони бизни расман ишонтирди. Бизда кечки соат 20 да вазият барқарорлиги ва ҳеч қандай муаммо йўқлиги ҳақида Ўзбекистон томон билан ёзишмалар турибди. Сув Туркистон вилоятига, Мақтаарал туманига келиши ҳақида фикрлар йўқ эди.\nШунга қарамай, кўрадиганимизни кўрдик. Ўзбекистон сув хўжалиги вазири Туркистон вилояти ҳокимига сув оқими тўхтаганини таъкидлаганди. Шунга қарамай сув нега ҳали ҳам келишда давом этаётганини билмаймиз. У Ўзбекистондан бир томчи сув ҳам Мақтаарал туманига чиқмаётганини, тошган сув сатҳи 45 сантиметргача тушганини ишонч билан айтганди. Бизнинг каналлар ва коллекторларда эса унинг сатҳи ҳар соатда ўртача 10-20 сантиметрга ошмоқда», — деган у.\nШунингдек, туманда қурбонлар ва катта талафотлар бўлмаслиги учун барча ҳаракатлар амалга оширилаётганини қўшимча қилган.\nАввалроқ Сардобадаги тўғон ёрилиши туфайли Қозоғистонда минглаб аҳоли эвакуация қилингани хабар берилган эди. Сардобадаги тошқин оқибатларини бартараф этиш учун сув оқимлари Оқолтин тумани ҳудудидан ўтувчи Абай каналига туширилиб, Жиззах вилоятидаги Арнасой кўлига йўналтирилганди. Туркистон вилояти ҳокимлиги бунинг оқибатида Мақтаарал вилоятининг чегара коллекторлари сув билан тўлгани, сув оқими секундига 180 кубометр бўлгани туфайли коллектордан сув тошиб, Жанажол қишлоқ округига қарашли Женис ва Энбекши қишлоқ округига қарашли Жанатурмис шаҳарчасида сув тошқини юзага келганини маълум қилганди.\n15:11, 27.09.2021 144935\n20:27, 08.10.2021 126186\n08:10, 23.09.2021 103216\n20:30 Бугун 803\n20:21 Бугун 6512\n19:52 Бугун 5891\n19:20 Бугун 18115\n13:49, 16.10.2021 54915\n22:28, 15.10.2021 54585\n11:44, 16.10.2021 54064\n07:34, 16.10.2021 50418


«Ўзмиллийбанк»нинг Наманган бўлими вилоятда амалга оширилаётган йирик ижтимоий-иқтисодий лойиҳаларни муваффақиятли молиялаштириб, ҳудуднинг ҳар томонлама тараққий этишига ўзининг муносиб ҳиссасини қўшиш баробарида аҳолига намунали банк хизматларини кўрсатиб келмоқда.\nШу билан бирга мижозларга хизмат кўрсатиш сифатини доимий назоратда олиб бориш мақсадида банк бўлимида «корпоратив бошқарувчи» лавозими жорий қилинди. Барча ходимлар банк Бошқаруви томонидан тасдиқланган «Ўзмиллийбанкннинг стандарт қоидалари» асосида қайта малакалари оширилиб, ходимлар банкнинг брэнди, ранглари асосида тикилган ягона униформа билан таъминланди.\nАйниқса, банк томонидан хорижий кредит линиялардан унумли фойдаланган ҳолда улкан лойиҳаларни амалга ошириб келаётганини эътироф этиш даркор. Хусусан, жорий йил давомида банк бўлими хорижий кредит линиялар ҳисобидан 9 млн. АҚШ доллари миқдорида кредитлар ажратди.\nБундан ташқари, банк бўлими томонидан ишлаб чиқариш лойиҳаларини молиялашда ҳам хорижий линиялардан унумли фойдаланилмоқда. Хусусан, «ATLANT TOWELS» МЧЖ ҳам ана шундай имкониятлардан фойдаланган ҳолда Наманган вилояти, Уйчи туманида, 1 гектардан ортиқ майдонда тўқув-трикотаж маҳсулотлари ишлаб чиқариш билан шуғулланадиган корхона бунёд этди. Хитой Давлат Тараққиёт банкининг 987,3 минг АҚШ долларилик кредит линияси ҳисобига эса замонавий дастгоҳларни олиб келиб ўрнатди. Айни дамда корхонада 200 та янги иш ўрни яратилган бўлиб, йилига 4800 дона сочиқ маҳсулотлари ишлаб чиқарилмоқда.\nШунингдек, Наманган вилояти Тўрақўрғон туманида жойлашган, пахта толасидан йигирилган калава ип ва сочиқ махсулотларини ишлаб чиқаришга ихтисослаштирилган комплекс учун Ўзмиллийбанк томонидан Хитой Эксимбанки маблағлари орқали 2 млн. АҚШ доллари миқдорида кредит ажратилган. Мазкур комплексни ишга тушириш ишлари III боскичда амалга оширилмоқда.\nБиринчи босқичда, олинган кредит маблағи ҳисобига, «Октош текстил» МЧЖ томонидан ХХР да ишлаб чиқариладиган тўқиш комплекси дастгоҳлари харид қилиниб, 400 та янги иш ўрни яратилди. Шулардан 220 нафари касб-ҳунар коллеж битирувчиларидир. Корхона йилига 2,0 минг тонна ёки 10,0 млн. АҚШ долларига тенг тайёр момиқ сочиқ махсулотларини ишлаб чиқариш имкониятига эга бўлиб, маҳсулотнинг 90 фоизи ёки йилига 9,0 млн. АҚШ долларилик экспорт қилиш режалаштирилган.\nЖумладан, Халқаро тикланиш ва тараққиёт банки линияси маблағлари орқали «Сафо само савдо сервис» МЧЖнинг музлатгичли омборхона қуриш лойиҳаси учун 200 минг АҚШ доллари ажратилган бўлса, «Агро экспорт савдо» МЧЖ нинг дуккакли қишлоқ хўжалиги маҳсулотларини қайта ишлаш ускунасини сотиб олиш учун 135,50 минг АҚШ доллари миқдорида коедит берилди. Ундан ташқари, «Наманган резина пласт» Шўъба корхонасининг Метал форма (қолип) ишлаб чиқариш лойиҳасига Корея Эксимбанки маблағлари ҳисобидан 932,25 минг АҚШ доллари миқдорида кредит маблағлари ажратилди.\nЖамият 11/01, 18:33\nТошкент ичида янги шаҳарча қурилмоқда


Қашқадарёлик ҳайдовчи ЙПХ ходими талабини бажармади. Куч ишлатиб инспектор телефонини тортиб олди, рация ва “жезла” тайёқчасини синдирди — ZiyoNews.uz\nҚашқадарёлик ҳайдовчи ЙПХ ходими талабини бажармади. Куч ишлатиб инспектор телефонини тортиб олди, рация ва “жезла” тайёқчасини синдирди\nOtabek Qo'ldoshev 13.06.2019\nБундан аввалроқ 12 июнь куни ижтимоий тармоқларда фуқаро ЙПХ ходимини калтаклаётгани акс этган видео тарқалгани хусусида хабар бергандик. Видеони улашувчиларнинг аниқлиқ киритишича, воқеа Қарши шаҳрида юз берган.\nУшбу ҳолатга ойдинлик киритиш мақсадида “Қашқадарё зиёкори” мухбири вилоят Йўл ҳаракати хавфсизлиги бошқармаси матбуот хизмати билан боғланди.\nВилоят Йўл ҳаракати хавфсизлиги бошқармаси матбуот хизмати раҳбари Жавлон Бахтиевнинг “Қашқадарё зиёкори”га маълум қилишича, воқеа жорий йил 12 июнь куни 15:40 да Қарши-Шаҳрисабз автомобил йўлининг 1-километрида содир бўлган.\nЖавлон Бахтиевга кўра, йўловчи ташиш транспорт воситалари тўхташ бекатида ўз хизмат вазифасини бажараётган вилоят Йўл ҳаракати хавфсизлиги бошқармаси, 1-йўл патрул хизмати 1-сафарбарлик гуруҳи йўл патрул хизмати инспектори Баҳром Бобоқулов тўхташ мумкин бўлмаган жойда тўхтаб турган, давлат рақами 70 K 064 NA бўлган “Дамас” автомобили ёнига бориб, ҳайдовчи Б.Р.га ўзини таништирган ҳолда, ҳужжатларни сўрайди. Ходим ҳайдовчига ҳуқуқбузарлигини тушунтирган ҳолда, маъмурий баённома расмийлаштирмоқчи бўлади. Бунга жавобан ҳайдовчи Б.Р. ЙПХ инспекторига қаршилик кўрсатиб, унга бўйсунмасдан хизмат кийимларини йиртади. Ходимнинг чап ва ўнг елкасига қўллари ва қўлидаги тайёқ билан уриб, тан жароҳати етказади. Ходимни ўз хизмат вазифасидан воз кечишга мажбур қилади. Бу ҳам етмаганидек, ЙПХ ходимининг “Артель” русумли қўл телефонини тортиб олиб, унга тегишли рация ва “жезла” тайёқчасини синдириб, воқеа жойидан қочиб кетади.\nВоқеа жойига етиб борган шаҳар прокуратураси тафсилотларни ўрганиб, вилоят прокурори Ботир Юсуповга махсус хабарнома киритади.\nХабарномада қайд этилишича, Қарши шаҳар прокурори томонидан “Дамас” ҳайдовчиси, 1995 йилда туғилган Б.Р.га нисбатан 12 июнь куни Жиноят кодексининг 166-модда (Талончилик), 219-модда (Ҳокимият вакилига ёки фуқаровий бурчини бажараётган шахсга қаршилик кўрсатиш) моддалари билан жиноий иш қўзғатилиб, қўлга олинган. Тергов ҳаракатлари давом этмоқда.\nҚашқадарёда аҳоли бандлигини таъминлаш ва оилавий тадбиркорлик ривожи учун 2 йилда 600 миллиард сўмдан ортиқ кредит берилган\nНишон марказий шифохонасида муаммо бор: ҳал этилмаса ҳали кўп беморлар коридорда ётади


АЛЛА - ЭНГ ШИРИН ҚЎШИҚ\nОилада фарзанд дунёга келди. Онаизор унинг атрофида парвона. Бор меҳрини, борлиғини унга бахшида этишга тайёр. Онанинг қалб тўридан таралаётган "Алла" овози жажжигина чақалоғига нур бағишлайди.\nКулгичларинг мунча кўркам, алла,\nКўзим нури, ухла эркам, алла,\nМуҳаббатим мевасисан, алла,\nБор меҳримнинг эгасисан, алла.\nАлла илоҳий бир куч, қудратга эга бўлган энг ширин қўшиқдир. Қадим-қадимдан оналаримиз фарзандларининг бахтли-саодатли бўлишини орзу қилганлар. Соғлом, кучли бўлиб улғайишини истаб, ўз кечинма ва орзу-умидларини алла орқали ифода этиб келганлар.\nҚўли арслон билаклим,\nБотир қоплон юраклим.\nМенга жуда кераклим.\nАлла ва халқимизнинг бошқа урф-одатлари, миллий қадриятларимизни эл орасида кенг тарғиб қилишимиз зарур. Бу борада маҳаллаларда фаол хотин-қизларимиз, онахонларимиз маънавий маърифий тадбирлар ўтказиб, урф-одатларимизни элга намойиш этишлари керак.\nМасалан, халқ оғзаки ижодини яхши биладиган момоларимиз ёш хотин-қизларга халқимизнинг ноёб маънавий дурдоналаридан нафақат баҳраманд бўлишларига, балки ўрганишларига бош-қош бўлишлари зарур. Шунда лапарлар, аллалар хотин-қизлар қалбидан ўрин олиб, уларнинг маънавий мулкига айланади, миллий қадриятларимиз умрбоқийлиги таъминланади.\nАлла - инсон ҳаётида меҳр-муҳаббат туйғуларини шакллантирувчи улуғ неъматдир. Ҳар бир она ўз жигарбандининг комил инсон бўлиб улғайиши учун аввало, унинг мурғак қалбига алланинг сеҳрли оҳангини синг-дирмоғи лозим. Шундагина қадимдан бизларга мерос бўлиб келаётган қадриятимизни эъзозлаб, авлодлар олдидаги бурчимизни адо этган бўламиз.


Гўдаклар нафақасини “туя” қилган бош вазир « Ўзбекистон Халқ Ҳаракати\nГўдаклар нафақасини “туя” қилган бош вазир\n08 January 2017 - 15:03\nИрригация институти, туман ва вилоятлар ҳокимликларидаги даврида “от ўйини” кўрсатган Ш.Мирзиёев бош вазир лавозимига келганидан сўнг “туя ўйини”ни бошлаб юборганлигини кўпчилик жуда яхши билади.\nБу шунқор-шоввоз бозорларга ўт қўйишда, бутун мамлакат миқёсидаги йирик завод-у фабрикаларни йўқ қилишда, ҳамда ундаги ускунларни талон-тарож этишда, Тошкентни яшилкент қилиб турган қанчадан-қанча дарахтларни умрига зомин бўлиб ҳукумат раҳбари сифатида жуда катта “ўрнак” кўрсатди.\nБундан кейинги “ҳунар”лари унинг шавкатли эмас, балки нечоғлик абжир ва ўта шафқатсиз эканлигига ёрқин мисол бўла олади.\nУ шундай қилиб мамлакат тарихида содир бўлмаган “оламшумул” амалиётга қўл урди. Яъни янги туғилган чақалоқларга икки йил давомида давлат томонидан шу пайтгача узлуксиз тўланиб келинаётган нафақанинг берилишига нуқта қўйди. Бундай амалиёти билан ҳукумат раҳбари ота-она ўлганининг кунидан бўлса-да, бир гўдакка сут пулини ернинг тагидан-да топиб беришади-амаллашади, қабилида иш тутди.\nШундоқ ҳам ҳаттоки ўз ойлик маошини гоҳ на нақдида ва на гоҳ пластик карточкасига тушира олмасдан оввора-ю сарсони чиқиб юрганларининг ҳоли-дили вайрон бўлганди. Нега деганда ишчи-ходимлар бир-икки, олти ойлаб ҳаттоки йиллаб ишлаган маошини ололмасдан юрган қалтис вазият вужудга келиб қолганди. Тўғрисини айтиш керакки,ўша пайтда болалар нафақаси ўз вақтидан у қадар ҳам кечиктирилмасдан берилиши оила-рўзғор ишига яраб қолган кунлари ҳам бўлган.\nШу даврга қадар гўдаклар ҳаққи дея истиҳолагами борилиб имкон қадар ушбу пулни ўз замонида берилишига ҳаракат қилинарди. Буни ишлаб юрганлар жуда яхши билишади.\nШ.Мирзиёевнинг бош вазирлик даврига келиб эса уялиш, истиҳола қилиш, гўдаклар ҳақидан қўрқиш у ёқда турсин, улар луқмасига хиёнат қилишгача бориб етилди.\nБолалар нафақасини тўхталишининг усул-услубига бир эътибор қилинг. Дастлаб бу турдаги маблағни гўёки ишхоналарнинг ҳисобидан бериладиганга ўтишди. Ўз-ўзидан савол туғилади. Ташкилотларнинг ҳам аҳволи барчага маълум-у машҳур бўлиб турган бир маҳалда ва ўз ишчи-хизматчисига ишлаган маошини ҳақини беролмаётган иш жойи қандай қилиб гўдакларга сут пулини бера олсин.\nТашкилот муассаса, идоралар ҳам ушбу маблағни беришни эплай олмаганидан сўнг эса ушбу нафақани бериш иши маҳаллалар зиммасига юкланадиган бўлди.\nМаҳаллага борсанг ишлайдиган жойингдан қанча ойлик маош олишинг ҳақидаги маълумот талаб қилина бошланди.\nОлинган маош ҳам оила бошига қанчадир миқдордан ошиб кетадиган бўлса болалар пули берилмасмиш.\nАхир, ҳар бир соҳа эгаси ўз малака ва лавозим даражасига кўра маош олиши мумкинлиги, ким кўпроқ ва самаралироқ ишлайдиган бўлса унинг оладиган ойлиги ўз-ўзидан юқори бўлиши табиий эканлиги мутлақо назардан четда қолиб кетди.\nҚолаверса, кам таъминланган оилаларга шундоғига ҳам қўшимча ёрдам пули берилиши кераклиги кўзда тутилган алоҳида ҳуқуқий ҳужжат ҳам мавжуд. Майли юқори маошлилар-ку ушбу нафақаларга куни қолмагандир.\nАммо Ш.Мирзиёевнинг “от ўйини”дан бу қадар “туя ўйини”га ўтиши натижасида на кам таъминланган оилалар ва на икки ёшгача гўдаги учун олиниши лозим бўлган сут пулини ҳам ололмай сарсон бўлиб юрганлар сони оша бошлади.\nЭнг қизиғи ушбу нафақани олиш учун пора талаб қилинаётганлиги билан боғлиқ гап-сўзлар ўша пайтларда бошланган эди. Бу ҳолат ҳалигача давом этаётганлигини тасдиқловчи хабар яқиндагина (“Озодлик” радиосига 29 декабр 2016 йил юборилган телеграммда ҳам) ижтимоий тармоқ орқали ҳам тарқатилди.\nСобиқ бош вазир ушбу лавозимда ишлаб турган вақтида бу жабҳада ана шундай кишининг ақлига сиғиши мумкин бўлмаган носоғлом муҳитни яратди. Ана сизга миллат, халқнинг соғлом авлоди учун кўрсатилган “ҒАМХЎРЛИК”нинг юксак намунаси.\nЭнди энг шармандали жойи шундаки, бу Шавкат Мирзиёев деган йирик ЎПҚОН худди ўша болалар нафақасини каттагина миллиардлаган қисмини нақдлаштириб олиб уни давлат курси бўйича долларга айлантирганлиги билан гап-сўзлар бутун мамлакат бўйлаб урчий бошлади.\nУшбу каззоблик-ўғрилик ўз куёвлари томонидан амалга оширилганлиги боис сир фош бўлиб қолиб куёвларидан бириси Россияга қочиб кетиб ўша ерда яшаб юришга мажбур бўлганлигини бутун жамоатчилик билиб бўлганди.\nШунинг учун ҳам худди шу “сделка” юзасидан келишмовчилик юз бериб ўша пайтдаги ўзининг биринчи ўринбосари Рустам Азимов билан иккисининг ўртасида оламушук ўтиб қолганлигида ҳам гап бор эди.\nБугунги кунда ҳукумат таркибидаги биринчи ўринбосарликнинг унга раво кўрилмаганлигининг ҳам сабаби шундан бўлса ажаб эмас.\nАйни пайтда унинг ўрнига биринчи ўринбосарликка тайинланган Очилбой Раматов эса “лаббай”чилардан ва у ҳеч қачон юқорида қайд этилгани каби талон-тарожликлар содир этиладиган бўлса ҳеч маҳал ўз раҳбарига тутун қайтара олмайдиганлардан. Қисқача айтганда қўйдайин ювош.\nХўш, бу ГЎДАКЛАР СУТ ПУЛИ ҳисобидан келган шунча миллиардлар ва у долларга айлантирилганидан кейинги маблағлар қаёққа кетди-ю ва асосан нималарга сарфланган, деган савол туғилиши табиий, албатта.\nМаълум бўлишича, унинг жуда каттагина қисми энг олғир куёви томонидан туя қилиниб Россияга қараб равона бўлган.\nЯна бир қисми эса Мирзиёев ўзининг сулоласи учун қурдирган уйлар бутун бир маҳалла тусини олиб “мини шаҳарча” барпо этиш учун сарфланган.\nЯна қайси манзилдан денг, яна болалар нафақасини ўмаргани камлик қилганидай Тошкент шаҳри Мирзо Улуғбек туманидаги айнан яна шу болалар паркининг деярли ярим ҳудудидан кўпроқ ерини ўзлаштириб олиш ҳисобига амалга оширилган қурилиш ишларидир.\nБу болалар парки советлар даврида Валя Котик, мустақиллик йилларида эса Зафар Диёр деб номланадиган бўлганди.\nЭнди эса Мирзиёевлар сулоласи “ДИЁРИ”га айлантирилди.\nБу ишлар Шавкат Мирзиёевнинг бош вазир бўлиб юрган маҳалдаги амалга оширган юздан-мингдан бир ўмарувчилик ишларидан бир шингил, бир кўриниш, холос.\nШундай қилиб, собиқ бош вазирнинг “шижоатли ва шарофатли” саъй-ҳаракатлари боис ҳеч бўлмаганда давлат томонидан ўз вақтида бериладиган маблағ тўхтатилиб “туя” қилинаркан, БОЛАЛАЛАР НАФАҚАСИЗ қолишди.\nҲали талабалар шаҳарчасининг собиқ ҳокими Рўзимурод Чориев деган бир абжир билан ҳамкорликда амалга оширган йирик “Сделка”ларига-ку “гап йўқ” деб юборишингиз ҳеч гап эмас. Майли, бу алоҳида мавзу. Бу борада бироз кейинроқ…\nГўдаклар ҳақидан ҳам қўрқмайдиган бу кимсанинг бу қадар очлигига оид мисолларни кўз олдингиздан кечираркансиз бугунги кунда унинг измида қолаётган бутун Ўзбекистоннинг бундан кейинги аҳволи ва келажаги нима билан тугашини тасаввур қилиш қийин эмас.


"Одам-амфибия" фильми қаҳрамони Ихтиандр - Владимир Коренев вафот этди - zarnews.uz\nРоссия Федерацияси халқ артисти Владимир Коренев 81 ёшида вафот этди. Актёрнинг қизи Ирина Кореневанинг маълум қилишича, актёр коронавирусга чалинган. «Отам вафот этди. Ўлими олдидан у "қизил зона"да коронавирусдан даволанаётган эди», деди Владимир Борисовичнинг қизи.\nВ.Коренев 1940 йил 20 июнда Россиянинг Севастополь шаҳрида туғилди. Россия театр ва санъат институти - ГИТИСда таҳсил олди. У охирги курсда ўқиётганида Владимир Чеботаревнинг "Одам-амфибия" фильмида бош рол (Ихтиандр)ни ижро этишга таклиф қилинди. 1962 йилда совет кинопрокатининг етакчисига айланган фильм экран юзини кўрганидан сўнг 20 ёшли Коренев бутун мамлакатга машҳур бўлди.\nВладимир Коренев фаолияти давомида «Дон-Кихотнинг болалари», «Ҳалокатли куч», «Арбат фарзандлари», «Охирги истиғфор» каби 50 дан ортиқ кино ҳамда ўнлаб\nтеатр саҳнасида маҳоратли роллар ижро этган, аммо дунёнинг аксарият томошабинлари уни "Одам-амфибия" фильмидаги Ихтиандр сифатида билишарди.\n1961 йилдан бери Коренев Москва Станиславский драма театри труппасида роль ўйнаб келди. Шунингдек, у кўп йил ўқитувчилик фаолиятини ҳам олиб борди. Ўн йилдан кўп вақт давомида ўзи асос солган Гуманитар таълим ва ахборот технологиялари институтининг театр санъати факультетида актёрлик бўлимини бошқариб келди.\nРоссия кино ва театр санъати жамоатчилиги актёр билан видолашишни катта маросим сифатида ташкил қилмоқчи. Бироқ маросим сана ва вақти ҳали номаълум.\nТеглар: kino кинотеатр актёр


Жисмоний тарбия ва спорт тизимида масофавий таълимнинг ютуқ ва камчиликлари / Olamsport.com\n30 апр 18:36\nЖисмоний тарбия ва спорт тизимида масофавий таълимнинг ютуқ ва камчиликлари\nТеглар : ВазирликЖисмоний тарбия ва спорт\nКоронавирус пандемияси бутун инсоният, шу жумладан спортчилар ҳаёт тарзини ҳам ўзгартириб юборди, масофавий иш ва масофадан туриб таълим олиш, хизматлар қаторида таълим тизими ҳам тезда онлайн форматга ўтишга мажбур бўлди.\nЎзбекистон давлат жисмоний тарбия ва спорт университети ректори, профессор Махмуджон Болтабаев билан университетда карантин пайтида олиб борилаётган таълим ва унинг таъсири ҳақида суҳбатлашдик.\nФото: Махмуджон Болтабаев - Ўзбекистон давлат жисмоний тарбия ва спорт университети ректори, профессор\n- Университетда онлайн ўқитиш курсини ташкил қилиш учун мўлжалланган платформада барча зарурий элементлар яратилганми?\n- Университет ўқув жараёнининг узлуксизлигини таъминлаш ва талабаларнинг билим олиш даражасини масофадан туриб методик қўллаб-қувватлаш мақсадида 2019/2020 ўқув йили баҳорги семестр фанлари бўйича масофавий таълим тизими тўлиқ йўлга қўйилди. http://moodle.uzdjtsu.uz/moodle/ масофавий таълим тизимига баҳорги семестр бўйича 7 та таълим йўналиши ҳамда 2 та магистратура мутахассисликлари учун 98 та фандан ўқув адабиётлари, ўқув-услубий мажмуалар ва бошқа манбалар профессор-ўқитувчилари томонидан платформага жойлаштирилди.\nҲозирда университетнинг барча талабалари http://moodle.uzdjtsu.uz/moodle/ масофавий таълим тизимида рўйхатдан ўтиб, ўз йўналишлари бўйича уйда туриб таълимни давом эттирмоқда.\nМасофавий таълим қамровини ошириш мақсадида талабаларимиз учун масофавий таълим платформасидан фойдаланиш бўйича видео йўриқномалар ишлаб чиқилди. Шунингдек, университет профессор-ўқитувчилари томонидан вебинар технологиялари асосида маърузалар ташкил этиш бошланди. Маърузачи ўқитувчилар масофадан туриб ишлаш, ўқиш ва мулоқот қилишга мўлжалланган Zoom дастуридан фойдаланган ҳолда видеоконференция кўринишида маърузалар ўтишни бошлади.\nШу билан бирга янги тизим орқали ишлашда муаммолар ҳам мавжуд. Бу борадаги электрон манбалар миқдори етарли эмаслиги, таълим ресурсларига жойланаётган материаллар асосан умумкасбий фанлардан бўлиб, мутахассислик фанларидан маълумотлар талабаларнинг эҳтиёжларини тўлиқ қамраб олмайди. Шунингдек, талабалар асосан, республиканинг турли вилоятларидан бўлиб, уларнинг барчасида компьютер технологиялари, юқори тезликдаги интернет ва мобиль интернетдан фойдаланиш имкони мавжуд эмас. Масофавий таълим тизимида талабаларнинг билимини баҳолашнинг самарали ва шаффофлигини камайтиради. Жорий ва оралиқ назорат синовларни ўтказиш жараёнида талабалар томонидан вазифалар шахсан бажарилишини назорат қилиш имкони мавжуд эмас.\nЮқоридаги муаммоларнинг олдини олиш борасида профессор-ўқитувчилар талабалар билан турли масофавий кўринишларда, жумладан, телеграмм гуруҳлари, каналлари ва бошқа тизимлар орқали on-line тарзда мулоқотга киришиб, фанлар бўйича тегишли мавзуларни муҳокама қилган ҳолда талабаларга маслаҳатлар бериб бормоқда.\n- Барча профессор-ўқитувчилар масофавий таълимга жалб қилинганми?\n- Университетимизда фаолият олиб бораётган 356 нафар профессор-ўқитувчидан 326 нафари масофавий таълимга жалб қилинган бўлиб, шундан 292 нафари бевосита онлайн дарс-машғулотларини олиб боришмоқда. Қолган 34 нафар профессор-ўқитувчиларга ўқув-методик қўлланмалар, илмий мақолалар ҳамда янги ўқув йилига тайёргарлик кўриш бўйича ишлар тақсимланган. Янги ўқув йилига тайёргарлик кўриш ва ўқув жараёнини сифатли ташкил этишни таъминлаш бўйича кафедраларда доимий равишда мониторинг ўтказиб борилмоқда. Мазкур жараёнда кафедраларнинг ишчи ўқув режа ва ишчи фан дастури, намунавий ўқув режаси, аудиторияларнинг янги ўқув йилига тайёргарлик ҳолати, маърузаларнинг электрон шакллари, кафедранинг рейтинг низоми, барча таълим йўналишлари учун ДТС ва малака талаблари билан таъминланганлик каби масалалар кўриб чиқилмоқда.\n- Университетнинг профессор-ўқитувчилари масофавий таълимни ташкил этиш бўйича педагогик дастурий воситалар ва ахборот-коммуникация технологияларидан фойдаланиш кўникмаларига эгами?\n- Масофадан ўқитиш тизими замон билан ҳамқадам бўлган профессор-ўқитувчилар учун жуда қулай усулдир. Ўқитувчи интернетга киради ва тасдиқланган дарслар асосида сайтга ва ёки махсус ижтимоий тармоқ каналига ўзининг видео маърузаларини, савол ва топшириқларини жойлаб боради.\nМасофавий таълимнинг яна бир афзаллиги шундаки, унда талабалар ўзига қулай вақтда ва ҳаттоки ишдан ажралмаган ҳолда билим олиши, профессор-ўқитувчиларни танлаши мумкин. Айнан шу афзалликлари туфайли профессор-ўқитувчилар ўз билимларни ошириб боришига сабаб бўлиб, таълим сифатини оширишга хизмат қилади.\nКарантин эълон қилинган вақтдан бошлаб Олий ва ўрта махсус таълим вазирлиги томонидан Олий таълим муассасалари профессор-ўқитувчилари учун “Масофавий таълимни ташкил этиш технологиялари” ва “Инглиз тилини ўрганиш” масофавий курслари йўлга қўйилди.\nПрофессор-ўқитувчилар ушбу курсларда ўқишлари асосида масофавий таълимни ташкил этиш бўйича педагогик дастурий воситалар ва ахборот-коммуникация технологиялари, электрон ўқув контентларини яратиш кўникмаларига эга бўлдилар. Шунингдек, инглиз тили бўйича бошланғич ёки давом эттирувчилар учун алоҳида курсларда ўзларининг тил кўникмаларини ривожлантирмоқдалар.\n- Университетнинг ўзига хослигидан келиб чиқиб қарайдиган бўлсак талабаларга масофавий таълим қанчалик тўғри бўлиши мумкин?\n- Ҳозирги кунда университет талабалари ва профессор-ўқитувчилари бир-биридан олисда бўлса-да масофавий таълим тизимида улар ўзаро махсус яратилган ўқув курслари, назорат шакллари, электрон алоқа ва интернетнинг бошқа технологиялари ёрдамида доимий мулоқотда бўлишмоқда. Интернет технологиясини қўллашга асосланган масофавий ўқитиш жараёни узвий давом этишига имкон беради. Бунинг натижасида таълим олувчилар узлуксиз мустақил таълим олиш имкониятига эга бўлдилар.\nЎйлайманки биз ҳозирги пайтда жисмоний тарбия ва спортда масофавий таълим тизимини ривожланишининг дастлабки босқичини бошлаб бердик. Жорий йилнинг сентябрь ойидан сиртқи, махсус сиртқи ҳамда кундузги таълимда таҳсил олаётган терма жамоа аъзолари ҳисобланган талабаларимизни масофавий тарзда ўқитишни ташкил этсак ҳам бўлади.\nБунга сабаб сиртқи, махсус сиртқи ҳамда кундузги таълимда таҳсил олаётган терма жамоа аъзолари ҳисобланган талабаларимиз амалиётни иш фаолиятида узлуксиз олиб боришади. Уларнинг кўпчилиги болалар ва ўсмирлар спорт мактаби, ихтисослаштирилган болалар ва ўсмирлар спорт мактаби, ихтисослаштирилган олимпия захиралари болалар ва ўсмирлар спорт мактаби, олий маҳорат спорт мактаби, олий спорт маҳорати мактаби, республика олий спорт маҳорати мактабларининг тренерлари ҳисобланишади.\nАгарда биз ушбу тизимни жорий этсак жисмоний тарбия ва оммавий спортни янада ривожлантиришга, талабаларга кўплаб имконият ва қулайликлар яратган бўламиз.\nБиринчидан, сиртқи, махсус сиртқи ҳамда кундузги таълимда таҳсил олаётган терма жамоа аъзолари ҳисобланган талабаларимизга масофавий таълим тизимида умумкасбий ва мутахассислик фанларидан маълумотлар онлайн тарзда етказилиб, уларнинг фаолиятини узлуксиз олиб боришга замин яратилади;\nИккинчидан, талабалар фаолият олиб бораётган спорт мактаби ўқувчиларнинг спорт машғулотларини танаффуссиз олиб бориш имконияти пайдо бўлади.\nМазкур таълимнинг яна бир афзаллик томони, унда ўқиш муддатини талаба ўзи бeлгилайди, яъни талаба ихтиёрий пайтда билим олишни бошлайди, матeриалларни ўқитувчи назоратида ўзлаштиради.\nШунингдек, масофавий таълимнинг ташкилий-иқтисодий афзалликлари ҳам мавжуд бўлиб, масалан, ўқитиш учун талабаларга аудиториялар, ётоқхоналар зарур эмас. Талабаларнинг университетга келиб кетиш вақти, йўл кира, ижара ва бошқа харажатлари тежалишига имкон яратади.\nЯна бир муҳим жиҳатни эътибордан четда қолдирмаслик зарур. Университет спорт йўналишлари бўйича мутахассислар тайёрлаш таълим муассасаси ҳисобланади. Шунинг учун ҳам кундузги таълим шаклида спортда педагогик маҳоратни ошириш фани таълим жараёнини 60-70 фоизини ташкил этади. Бу энг аввало талабаларнинг спорт йўналишларидан келиб чиқиб, уларда техник, тактик билимларини ошириш сир-асрорларини пухта эгаллашлари учун замин яратади.\nШундан келиб чиқиб кундузги таълим шаклида ўқиётган талабаларнинг масофавий таълимда спортда педагогик маҳорат фанини тўлиқ ўзлаштиришида муаммолар келиб чиқиш мумкин:\n- спортчи талабалар амалий машғулотларни мураббий назорати остида олиб бормаслиги;\n- мураббий томонидан талабаларнинг машғулот олиб боришидаги хато ва камчиликларини тўғрилаш имкони мавжуд эмаслигида кўришимиз мумкин.\nЮқоридаги муаммоларни ҳал этиш мақсадида университетда масофавий таълим тизимида ўқитувчи-мураббийлар томонидан ўқув машғулотлар видеотасвирга олинган ҳолда талабаларга онлайн тарзда етказилиб, вазифалар берилмоқда.\nШу билан бирга янги ўқув йили бошида дарсдан кейин спортда педагогик маҳоратни ошириш фанини талабалар тўлиқ ўзлаштиришлари учун мутахассислик кафедралари ҳамда университет спорт клубида қўшимча машғулотлар йўлга қўйиш орқали амалга оширилиши режалаштирилмоқда.\n- Битирувчи курс талабаларининг якуний имтиҳонлари қандай тартибда амалга оширилади?\n- Ўқув йилининг бу даврига келиб битирув босқичи талабаларининг назарий ва амалий билимлари пухта ўзлаштирилган бўлиб, ўқув машғулотлари деярли якунланган. Шундан келиб чиқиб, якуний давлат аттестациясини давлат имтиҳони шаклида (бакалавр битирувчиларга он-лайн тест синовлари, магистратурада он-лайн ҳимоя ва бошқа шаклларда) ўтказишга тайёргарлик кўрилмоқда.\nХулоса қилиб айтадиган бўлсак масофавий таълим жараёни муттасил такомиллаштирилиб борилмоқда. Масофавий таълим билим ва тажрибага эга бўлган ҳар бир шахсга бошқалар билан ўз салоҳиятини бўлишиш учун имкон беради. Бу жараён таълим берувчи ва таълим олувчи учун манфаат келтириши зарур. Шу мақсадда университет Кенгаши аъзолари ва кафедра мудирларининг онлайн видеоконференциялари ўтказилиб, унда бу борадаги илғор тажрибалар кенг оммалаштирилмоқда, айрим муаммолар ечими ҳал этилмоқда.


Евро-2020: Италия Европа чемпиони бўлди - 12.07.2021, Sputnik Ўзбекистон\nИталия пенальтилар сериясида Англияни Лондонда мағлуб этиб, Европа чемпионига айланди/ 12.07.2021, Sputnik Ўзбекистон\nТОШКЕНТ, 12 июл — Sputnik. Евро-2020 мусобақасининг финал учрашуви 11 июль куни Лондондаги “Уэмбли” стадионида бўлиб ўтди. Италия ва Англия терма жамоалари чемпионлик унвони учун ўзаро куч синашди.Учрашувнинг иккинчи дақиқасидаёқ мезбонлар Люк Шоунинг голи эвазига ҳисобни очишди. Иккинчи бўлимда кетма-кет ҳужум уюуштирган италияликлар 67-дақиқада ҳисобни тенглаштиришга муваффақ бўлишди. Леонардо Бонуччи гол муаллифига айланди.Қолган вақтда ҳисоб ўзгармади ва қўшимча бўлимлар белгиланди. Унда ҳам ҳисоб ўзгармагач, пенальтилар серияси белгиланди. Пенальтилар сериясида италияликлар ғалабани (3:2) олиб кетишди. Шу тариқа Италия ўз тарихида иккинчи марта Европа чемпионлигини қўлга киритди. Инглизлар эса ўз уйида мағлуб бўлди.\nчемпион, футбол, италия\n© AFP 2018 / MICHAEL REGANСборная Италии стала победителем чемпионата Европы по футболу\n© AFP 2018 / MICHAEL REGAN\nИталия пенальтилар сериясида Англияни Лондонда мағлуб этиб, Европа чемпионига айланди/\nТОШКЕНТ, 12 июл — Sputnik. Евро-2020 мусобақасининг финал учрашуви 11 июль куни Лондондаги “Уэмбли” стадионида бўлиб ўтди. Италия ва Англия терма жамоалари чемпионлик унвони учун ўзаро куч синашди.\nУчрашувнинг иккинчи дақиқасидаёқ мезбонлар Люк Шоунинг голи эвазига ҳисобни очишди. Иккинчи бўлимда кетма-кет ҳужум уюуштирган италияликлар 67-дақиқада ҳисобни тенглаштиришга муваффақ бўлишди. Леонардо Бонуччи гол муаллифига айланди.\nҚолган вақтда ҳисоб ўзгармади ва қўшимча бўлимлар белгиланди. Унда ҳам ҳисоб ўзгармагач, пенальтилар серияси белгиланди. Пенальтилар сериясида италияликлар ғалабани (3:2) олиб кетишди.\nШу тариқа Италия ўз тарихида иккинчи марта Европа чемпионлигини қўлга киритди. Инглизлар эса ўз уйида мағлуб бўлди.


Моуриньо шартли қамоқ жазосига рози бўлди - Zamin.uz\n10:28 / 05.09.2018\nМоуриньо шартли қамоқ жазосига рози бўлди\n«Манчестер Юнайтед» жамоаси бош мураббийи Жозе Моуриньо «Реал»да ишлаган вақтида солиқларни тўламаслиги бўйича суд қилинди, у Испания солиқ идораси томонидан қўйилган айбларни тан олди ва бир йиллик шартли қамоқ жазосига рози бўлди. ОАВ маълумотига кўра, Моуриньо Испания ғазнасига 3,3 миллион доллар миқдоридаги маблағни тўламаган.\nМоуриньога нисбатан 2011-2012 йилларда солиқдан қочиш бўйича иш очилган. El Mundo нашри прокуратурага асосланиб тарқатган хабарига кўра, у имиж ҳуқуқларидан олган даромадини Британиянинг Виргиния оролларидаги оффшор компанияси орқали яширган. Португалиялик мутахассис 2011 йилда 1,6 миллион евро, 2012 йилда 1,7 миллион евро миқдорида солиқ тўламаган. Бу қонунбузарликларнинг ҳар бири учун у 6 ойлик қамоқ жазосига маҳкум қилинади.\nБироқ, Испания қонунчилигига кўра, 2 йилгача бўлган қамоқ жазоси шартли ҳисобланади, шу туфайли, Моуриньо озодликда қолади.\nБундан ташқари, Моуриньо бу иш юзасидан Испания солиқ идорасига 670 минг евро миқдорида жарима тўлашга рози бўлган.\nМаълумот учун, шу йилнинг майида Моуриньо ушбу ишни ёпиш учун Испания ғазнасига 800 минг евро тўлашга тайёр бўлганди.\nПортугалиялик мураббий «Реал»ни 2010 йилдан 2013 йилгача бошқарган. Бу давр мобайнида у «қаймоқранглилар» билан бир марта Испания чемпиони бўлган, шунингдек бир мартадан Испания Кубоги ва Испания Суперкубогида ғалаба қозонган.\nҚайд этиш керакки, Моуриньо Испания солиқ қонунчилиги билан муаммога дуч келган футбол оламидаги ягона таниқли шахс эмас. Бунгача «Реал»нинг собиқ футболчиси, ҳозирда Туриннинг «Ювентус» клуби ҳужумчиси ҳисобланадиган Криштиану Роналду ҳам Испанияда солиқ тўламагани учун жазоланганди.\nПрокуратура маълумотига кўра, Роналду 2011 йилдан 2014 йилга қадар бўлган муддатда 4,7 миллион евро миқдоридаги солиқларни яширган. У солиқларни яшириш учун 2010 йилда тузилган компаниясидан фойдаланган.\nАввалига 33 ёшли футболчига 8 йиллик қамоқ жазоси таҳдид қилганди, аммо Роналдунинг вакиллари солиқ идоралари билан келишувга эришди ва муддат 2 йилга камайтирилди. 4 жиноятда айбланган футболчи Испания солиқ органларига 19 миллион евро тўлаб берди. Шундан 2 миллион евро футболчига қайтариб берилди, солиқ хизмати бу миқдордаги маблағни футболчи ўтган вақт давомида ҚҚС (қўшимча қиймат солиғи) сифатида тўлагани учун қайтарди.\nИспанияда солиқ муаммосига «Барселона» футболчиси Лионель Месси ва унинг отаси Хорхе ҳам дуч келган. Улар иккиси Каталония пойтахти суди томонидан 2007-09 йилларда 4,1 миллион евро миқдоридаги солиқни яширишда айбланиб, 21 ой муддатга ҳукм қилинган.\nТергов маълумотига кўра, Мессининг отаси ўғли балоғатга етмаган вақтда оффшор компания ташкил этган, унинг мақсади футболчининг рекламалардан келадиган даромадларидан солиқларни яшириш бўлган. Футболчининг ўзи эса бундан бехабар бўлган.\nЛионель Мессининг айбсизлигини отаси тасдиқлади ва ишни ўз молиявий маслаҳатчилари билан олиб борганини маълум қилди. Натижада аргентиналик футболчи шартли қамоқ жазоси олиб, 2010 ва 2011 йилда очилган ишлар бўйича жами 15 миллион еврони солиқ хизматига ўтказиб берди. “Замин” янгиликларини “Одноклассники”да кузатиб боринг\n8-05-2017, 22:26, Дунё\nИспания қиролининг куёви фирибгар деб топилди\n17-02-2017, 20:53, Дунё\n12-12-2016, 22:24, Дунё\n17-10-2016, 10:36, Дунё


Кушни давлатлардан укишни кучиришнинг кушимча тартиблари белгиланди – Дарё уз Янгиликлар\nГлавная / Жамият / Кушни давлатлардан укишни кучиришнинг кушимча тартиблари белгиланди\n05.03.2020\tЖамият Comments Off on Кушни давлатлардан укишни кучиришнинг кушимча тартиблари белгиланди 466 Показы\n«Олинган маълумотларга кура, жами 36 минг 400 нафардан купрок талабага укишини 80та ОТМга кучиришга рухсат берилди» – Хушнудбек Худойбердиев.\nКушни давлат ОТМларидан республика ОТМларига укишни кучиришнинг кушимча тартиблари белгиланди.\nБлогер Хушнудбек Худойбердиевнинг уз Telegram-каналида ёзишича, Давлат кабул комиссиясининг 2020 йил 28 февралдаги 13-сон баёнига мувофик, куйидагилар белгиланган:\nкушни давлатлардаги ОТМлардан республика ОТМларига укиши кучирилиши рухсат берилган талабалар сони таксимоти ОТМлар кесимида тасдикланди;\nкушни давлатларнинг ОТМларида камида бир семестр мобайнида укишини давом эттирмасдан, бошка давлатларнинг (хусусан, Россия Федерацияси ва бошка давлатлар) ОТМларидан укишини укув йилининг ярмида кучириб утган талабаларнинг укиши кучирилмайди.\nБлогернинг ёзишича, кушни давлатлардан укишни имтихонсиз кучириш мумкинлиги хакида хабар чиккач, Россия ёки Украинада укиётган талабалар уддабуронлик билан уз укишини кушни давлатга (асосан Козогистон) кучириб утишни бошлашган.\n«Аммо улар Козогистонда хатто 1 семестр хам укишгани йук. Ана шундай талабалар укишини Узбекистонга кучира олишмайди», дейди у.\nКушни давлатларнинг ОТМларида масофавий таълим шакли буйича ва онлайн тарзда тахсил олаётган талабаларнинг укишини кучиришга рухсат берилмайди;\nкушни давлатлардаги ОТМлардан республика ОТМларига укишини кучириш факатгина жорий йилда Давлат кабул комиссияси томонидан белгиланган муддатларда амалга оширилиши катъиян белгилаб куйилди.\nХушнудбек Худойбердиевнинг ёзишича, купчилик жорий йилдаги каби узига хос «амнистия» хар йили булади, деб уйлашмокда ва шу сабабли ёзда кушни давлатларга олдингидан бир неча баробар куп ёшлар укишга кетишни режа килиб туришибди.\n«Уёкка имтихтонсиз укишга кирамиз, кейин кишда укишини имтихонсиз кучирамиз, деб уйлашаётганди. Шунинг учун хам карорда аник белгиландики, бундай акция факат жорий йилда булади, кейинги йилларда умумий тартибда имтихон асосида укишни кучириш мумкин булади».\nШунингдек, кушни давлатлардаги ОТМлардан укишни кучириш натижалари уч кун муддатда тегишли ОТМларга етказилиши маълум килинган.\n«Олинган маълумотларга кура, жами 36 минг 400 нафардан купрок талабага укишини 80та ОТМга кучиришга рухсат берилди», деб маълум килди Республика олий таълим кенгаши аъзоси Хушнудбек Худойбердиев.\nПред. ОТМларда контракт тулаш муддати 20 мартгача узайтирилди\nСледующая Харбий хизматга чакириш тартибини такомиллаштириш тугрисидаги карор имзоланди


Эрматовнинг қабулида... Энди болалар футболида бизни нималар кутади? / CHAMPIONAT.asia\n23:07Европа лигаси. "Вулверхэмптон" - "Олимпиакос", "Базель" - "Айнтрахт" учрашувининг асосий таркиблари маълум! 0 22:53"Тамбов" янги логотипини бошқалардан "ўғирладими"? 0 22:34"Ювентус"да режалар ўзгарди ва Погба трансферидан воз кечилди 0 22:18Сарри: "Юве" А Серия тарихидаги энг қийин чемпионатни ютганидан мамнун" 6 21:55WhoScored талқинига кўра мавсум рамзий жамоаси тузилди 14 21:40АПЛ клублари бешта ўзгаришга қарши овоз беришди 6 21:20Беларусь чемпионати. “Шахтёр” (Солигорск) – “Динамо” (Брест). Асосий таркиблар 16 21:15ЕЛ. “Севилья” – “Рома” ва яна бир баҳснинг асосий таркиблари маълум 4 20:45Гвардиола: “Зиданнинг тактикасини олдиндан башорат қилиш қийин” 40 20:38Назорат учрашуви. Ўзбекистон МТЖ - Ўзбекистон U-19 - 3:2 154 20:30Who Scored: Месси сўнгги 11 йилда тўққизинчи бор Европада энг зўри 45 20:15“Тоттенхэм” афсонаси Моуриньюнинг мураббийлар штабидан жой олди 1 19:58Лисакович ва Райкович “Локомотив” базасида тиббий кўрикдан ўтди 20 19:50ОФК Кубоги Ғарб минтақасидаги ўйинлар қаерда бўлиб ўтиши маълум 0 19:35Ла Лиганинг 2020/21 йилги мавсумида фойдаланиладиган расмий тўплар намойиш этилди 4\nЭрматовнинг қабулида... Энди болалар футболида бизни нималар кутади?\n20 июн 2019 14:36\nТеглар : Равшан ЭрматовОдил АҳмедовБолалар футболи\n"Odil Junior"нинг 2008 йилларда таваллуд топган жамоаси Марказий Осиё ҳудудида 1-ўринни қўлга киритиб, МДҲнинг 11 ёшли футболчилар ўртасида ташкил қилинадиган энг нуфузли мусобақаси, "Локобол"нинг 2-босқичига йўлланмани қўлга киритган эди.\nНовосибирскда бўлиб ўтган 6та ҳудуд чемпионлари ўртасида кечган финал учрашувида мезбонларга 1:0 ҳисобида имкониятни бой бериб қўйдик. Ягона гол учрашувнинг 3-дақиқасида, пенальтидан киритилди. Финалдан кейин мусобақа бош директори учрашув ҳакамига эътирози борлигини очиқ айтди. "Локомотив" мураббийлари эса Москвада "Odil Junior"ни кўриш истагида эканлигини такидлади. Гарчанд чемпион бўлмаган бўлсакда, 3 нафар футболчимиз "Локобол"нинг МДҲ терма жамоасидан ўрин олди! 5 кун давомида Барнаулда бўлган бўлсам, бу орада Ўзбекистон футболида катта-катта ўзгаришлар бўлиб кетди. Кеча ЎФАга бордим...\nЎзгаришлар анчагина. Аввало девордаги суратларда яна Мираброр Усмоновни кўриб хурсанд бўлдим. Бу инсонни ФИФА ва ОФКда тутган ўрни катта эди. Кўпчилик мени кўриб ишга қайтиш пайида эканлигимни башорат қилди. Яқинда МОҚда раҳбарият ўзгарганида, бир яқин ҳамкасбим мени янги лавозим билан табриклади. Ҳавотирга ўрин бўлмасин, бировнинг мансабига кўз олайтирадиган одатим йўқ. Аммо нотўғри иш услубида, икки оёғини бир этикка тиқиб олган инсонларни ҳам ёқтирмайман. Айниқса болалар футболида янги Америка кашф қилаётганларни кўрсам. 2018 йилнинг октябрь ойидан то бугунги кунгача ЎФАнинг болалар футболига маъсул ходимлари биронта мусобақа ўтказмагани ҳам факт! Ҳамма эътибор, номи ялтироқ, ичи қалтироқ бўлган академияларга қаратила бошланди. БЎСМ ва болалар клублари ўртасидаги мусобақалар йўқ бўлди. Бу масалаларни ечиш керак ва мен айнан шу лойиҳалар ҳақида суҳбатлашиш учун ҳам Равшан Эрматовнинг қабулига кирдим. Кўриниб турибди, жуда қийин паллада ЎФАни қабул қилиб олди. Келишдик, яна 20 кунлардан сўнг Одил Аҳмедов, Championat.asia даги дўстим Гайрат билан ўз лойиҳаларимизни тақдим этамиз. Бу лойиҳа вилоят биринчиликларининг тизимини ўз ичига олади. Ундан ташқари болалар футболидаги мураббийларни тайёрлашни замонавий услублари, вазирлик қошидаги БЎСМлардаги айрим тузатишларни амалга ошириш каби муҳим деталларни ҳам қамрайди.\nБиз томонимиздан ташкил қилиниши режалаштирилаётган энг катта лойиҳалардан бири Марказий Осиё болалар футбол Ассоциациясини тузиш. Ташкилот Қозоғистон, Қирғизистон, Тожикистон, Туркманистон ва Ўзбекистон клубларини ўз ичига олади. Ундан ташқари, Туркия, Озарбайжон, Россия ва Осиёнинг кучли давлатларида жамоаларни фахрий меҳмон сифатида мусобақаларга таклиф этиш режалаштирилган.\nЯна энг муҳим режалардан бири Одил Аҳмедов бошчилигида ВОДИЙ БОЛАЛАР ФУТБОЛ ЛИГАСИГА асос солиш орқали, водийдаги мусобақалар савиясини ошириш. Август ойида Тўрақўрғонда янги қуриб битказилинаётган сунъий майдонда "Одил Аҳмедов" академиясини очиш бош вазифа. Ҳозирда "Аякс" ва "Базель" футбол академияларига истеъдодли 5 нафар мураббийни 2 ҳафтага малака оширишга юбориш асосий режалардан бири бўлиб турибди. Шунингдек, бугунги кунда энг кучли академияларга эга бўлган "Локомотив" Москва ва "Краснодар" жамоалари билан яқиндан алоқаларни йўлга қўйиш режаси мавжуд. Буларнинг барча-барчасининг замирида оғир меҳнат ётибди. Насиб қилса бу режалар амалга ошиб, Ўзбекистон ўсмирлар терма жамоалари Жанубий Корея каби ЖЧ финалларига чиқади. Ундан ташқари бугунги кун ОФК талабида бўлган ўсмирлар ва ёшлар терма жамоаларини эмас, балки кейинги 4 йилда тузиладиган ёшлар ва ўсмирлар терма жамоаларига ҳозирдан эътибор бериш кераклиги таклифини илгари сурдим. Қисқаси, яна 20 кунлардан сўнг, чанг босиб қолган лойиҳаларимни амалга ошириш учун имконият пайдо бўлди. Бу борада Одил Аҳмедов ҳам ёнимда туришини айтиб ўтган ва бу кишини қувонтиради. Қолаверса "Championat.asia" сайти ҳам ўз даромадининг маълум қисмини 2020 йилдан болалар футболи мусобақаларига ажратишига қарор қилган.\nВилоят ассоциацияларини яна пул билан таъминлаш асосий вазифалардан бири. Уларга моддий ёрдам кўрсатилмас экан, вилоятлардаги болалар футболида ўсишни кутиш қийин. Қисқаси, биргаликда болалар футболини кўтаришимиз керак.


Бегали Қосимов. Кўз очиб кўрган дунёмиз (2009) - www.ziyouz.uz\nБош саҳифа МатбуотҲозирги давр матбуотиБегали Қосимов. Кўз очиб кўрган дунёмиз (2009)\nТаниқли адабиётшунос олим марҳум Бегали Қосимовнинг қуйида илк бор эълон қилинаётган ушбу мақоласи ёш авлод тарбиясида Ватан туйғусини шакллантириш масалаларидан баҳс этади.\nЁш авлод тарбиясида тил ва адабиётнинг роли нечоғли эканлиги, ўйлайманки, изоҳга муҳтож эмас. Инсоннинг кўз очиб кўрган уйига, ота-она ва қардошларига меҳру муҳаббати она сути билан киргани каби, эл-юртига муносабати, биринчи навбатда, она тили ва адабиёти орқали шаклланади. Бугина эмас. Тил ҳар бир миллатнинг миллат бўлмоғида биринчи унсурдир. Адабиёт ўз оти билан “адаб”, яъни одобдир, тарбиядир. Оталаримиз бу масалаларга алоҳида эътибор билан қараганлар ва жамият тараққиётида лозим мавқеъ-мартабани бериб келганлар. Тил ва адабиётнинг мавқеи миллатнинг мавқеи билан ҳамиша тўғри нисбатни ташкил этган. Миллатнинг қудрати ва нуфузи ошса, у ҳам ошган ва, аксинча, тушса, у ҳам тушган. Бироқ ҳар қандай ҳолда ҳам Ватан ва Миллат номи муқаддас келган. Ислом маданиятининг, мусулмон ахлоқининг тамал тошларидан бўлган ҳадиси шарифлардан бири “Ватанни севмак иймондандир” (“ҳуббул ватани мин ал иймон”), деган ҳадис эди.\nАдабиётимиз босиб ўтган йўлга бир кўз ташлайлик. Милоднинг 732 йилида Йўллуғ Тигин “Кул Тигин” битигида битади: “Турк, ўғуз беклари, эй халқ, эшит! Тепадан осмон босмаган бўлса, пастда ер ёрилмаган бўлса, эй турк халқи, давлатингни, ҳукуматингни ким бузди?!”\nАёнким, ватан узра то жони бор,\nКиши ҳарб этар токи имкони бор, —\nЯъни инсон тирик экан, ватани учун курашади, деб ёзган эди буюк шоиримиз. Замоннинг зарбалари билан она юртини тарк этишга мажбур бўлган Заҳириддин Бобурнинг бутун умри Ватан ҳасрати билан ўтди.\nСендин бу қадар қолди йироқ, ўлмади Бобур,\nМаъзур тут, эй ёрки, тақсир қилибдур, —\nдеб ёзган эди у олис Ҳиндистондан. Яъни: Сендан шу қадар узоқда қолиб ҳам Бобур ўлмади. Сен уни ўлмагани, “тақсир қилгани” — хато қилгани учун кечир, “маъзур тут”. Ҳолбуки, Бобур ўшанда камдан-кам кишига насиб этадиган шавкатли салтанат эгаси эди.\n“Ватан, ватан дея жоним танимдан ўлса равон, Манга на ғам қолур…”, — дейди ХХ аср бошидаги ўзбек маърифатпарвар адабиёти вакили Абдулла Авлоний. Унинг замондоши шоир Таваллода эса: “Бу ватандандур бадан”, деган ташбиҳни учратамиз:\n“Ватан, менинг бор қисматим шу бир сўзда ҳал” —\nдейди бугунги шоиримиз Абдулла Орипов ва “Мен нечун севаман Ўзбекистонни?” деган савол қўяди.\nДарҳақиқат, нега Ватанни севадилар? Нега уни иймон қадар юксак тутадилар? Нега барча гуноҳларни кечириш мумкин-у, ватанга хиёнатни кечириб бўлмайди? Чунки у она сингари танҳодир, ягонадир. Чунки у биз кўз очиб кўрган дунёмиздир. Биз вояга етган маъводир. Тоғ-тошидан ер-сувигача, сабза-гиёҳидан дов-дарахтигача умримизга жон қадар пайванд. Чунки у бизнинг ёшлигимиз, биз орттирган дўстлар, илк муҳаббатимиз, қувончларимиз, ташвишларимиз, бахтли-бахтсиз онларимиздир. Бу тупроқда бизни дунёга келтирган, ақлу маърифатимизни бугунги даражага олиб чиққан, шаъну шукуҳимизни дунёга намойиш этган ота-боболаримизнинг хоки поклари ётибди. Шунинг учун ҳам уни саждагоҳ атайдилар.\nВатанни севмоқ ундан шунчаки қувонмоқ, ғурурланмоқ эмас. Уни дил-дилдан англамоқ, у билан нафас олмоқ, у билан яшамоқдир. Уни яшнатмоқ, обод этмоқ, у учун курашмоқдир.\nАфсуски, XIX асрнинг 60-йилларида ватан билан бирга ватан муҳаббати ҳам биздан тортиб олинган эди. Сўнг XX асрнинг етмиш йили давомида бу туйғу пояма-поя синдириб келинди. Миллат, ватан тушунчалари социалистик мафкурага мослаб чиқилди. “Биз — совет халқимиз”, “СССР — бизнинг ватанимиз” деган сохта тушунчалар онгларга сингдирилди. Юрий Долгорукийдан Зоя Космодемянскаягача меҳр билан ўргандик. Лекин Амир Темурни танимадик. 1917 йил воқеаларини “Юрт қайғуси” сифатида кутиб олиб, халқ дардини дилдан ҳис этган ва истиқлол йўлида жонларини фидо қилган оталаримиз “халқ душмани” сифатида йўқ қилиндилар. Ниҳоят, социализм йиқилиб, у билан боғлиқ тушунчалар тумандай тарқала бошлагач, ҳамма нарса яна аслига қайтди. Бизнинг Ватанимиз кўп минг асрлик тарихга эга бўлган, жаҳон цивилизациясининг чорраҳасида келган, ўнлаб илм-фан доҳийлари билан башарият тафаккурини ёритган, жаҳонгир саркардалари билан олам харитасига неча бор туб ўзгартишлар киритган табаррук Ўзбекистон эканлигини бугун дадил айтмоқдамиз.\nСабабини айтгил, десалар менга,\nШоирона гўзал сўзлардан олдин\nМен таъзим қиламан она халқимга, —\nдеб ёзади Абдулла Орипов.\nДарҳақиқат, миллат (халқ) тушунчаси ҳамиша ватан билан ёнма-ёндир, мисоли жисму жондир, бирини бирисиз тасаввур қилиб бўлмайди. Миллатимизнинг эса, ўлмай-йитмай, йўқолмай-ютилмай асрлар оша барҳаёт келишини таъмин этган, бугун ҳар биримизнинг томиримизда қайноқ қон бўлиб оқиб турган бетимсол анъаналари бор. 1924 йилда мустамлака Туркистони беш бўлакка бўлиниб, бири-бирига қайраб қўйилганида, ўлка ва унинг халқини яхши билган олимлардан бири шундай ёзган эди:\n“…Баъзи одамлар тобе туркларнинг, хусусан туркистонликларнинг миллий ҳаракати ҳали жуда ибтидоий босқичдалигини, инглиз, немис ва рус миллатларининг бутун янги давр тарихини ағдар-тўнтар қилган қудратли миллий шуурлари, миллий маданиятларининг улуғворлиги қаршисида ўрта осиёликларнинг довдираб қолишларини, бир кун ўз тақдирларини ўзгартириш имкони туғилганида ҳам ундан фойдалана олмаяжакларини сўйлайдилар. Лекин бу миллатнинг шундай қавмий хусусиятлари бордирки, уларни уйғотиб, ишга солишга муваффақ бўлинса, йўқотган нарсаларини жуда қисқа муддатда тиклай олади.\nМингларча йиллик тарихимизда қизил ип бўлиб ўтган миллий хусусиятларимиздан бири жонлилик ва битмас фаолликдир…\nХалқимизнинг бутун тарихий такомили давомида кўзга ташланган энг аён хусусиятларидан бири тарихнинг биз билган давридан буён аскар бўлиб келганлиги, интизомсеварлиги, ҳаётнинг энг оғир мушкулотига ҳам тайёр туриши, машаққатларга узоқ муддат сабрли бўла олишидир…\nБу миллатнинг буюк жанглар пайтида бирдан туғёнга келиши унинг истиқлолга муҳаббати ва дунё воқеаларига чин кўнгилдан берилиши ҳамда қизиқиши билан изоҳланади. Бундай миллий хусусиятларини халқимиз жуда катта эътибор билан ёшларга сингдириб келади”.\nТарихимизнинг миллий уйғониш даври деб аталган ХХ аср бошида ватан ва миллатни англаш, мустақиллик учун курашиш энг муҳим масалалардан бўлган эди. Хусусан, “тараққийчилар” номи билан тарихга кирган фидойи оталаримиз бу борада катта шижоат кўрсатдилар. Замон айланиб, асримиз сўнгида мустақилликнинг долзарб масалалари Юртбошимиз томонидан кун тартибига қўйилди. Миллатнинг ўз-ўзини англашига эришиш, янги давлат, янги жамият қуришда Шарқ билан Ғарбдаги энг яхши анъаналарни бирлаштиришга ҳаракат қилингани бугун нечоғли самара бераётганига ҳаммамиз гувоҳ бўлиб турибмиз.\nБу ХХ аср бошида маърифатпарварлик ғояларини илгари сурган адибларимизнинг энг эзгу орзуларидан бири эди. Ўнинчи йилларда тузилган ва даврнинг машҳур адиблари, зиёлиларини атрофига бирлаштирган Мунавварқори жамиятининг номи “Турон” эди. 1918 йилда машҳур Фитрат Тошкентдаги кўзга кўринган истеъдод эгаларини тўплаб, ўз жамиятига “Чиғатой гурунги” деган ном берди ва бу билан адабиётимизнинг олтин асри санаб келинган ХV аср — Навоий асрига ўз ихлос ва муҳаббатини ифода этди. Беҳбудий 1914 йилда ёзади: “Қабиласининг исмини ва етти отасининг отини билмайтурғонларни “қул” — “марқуқ” дерлар”. Бу сўз Ч.Айтматов қаламида “манқурт” номи билан қайта кашф этилгани ҳаммамизга маълум.\nБинмо саҳари азми тавофи ватани ман,\nОҳ-оҳ чи ватан қиблагоҳи, жони таниман.\n(Сен менинг ватанимга эрта тонгда назар сол. Ҳай-ҳай, қандай ватан бу! У менинг қиблагоҳим, жони танимдир). Бу Фитратнинг “Сайҳа”сидан.\nМовароуннаҳрдир тарихда бизларга ватан,\nАрзиғай бизлар санга хизматта бўлсак жону тан.\nБу тошкентлик Таваллонинг эътирофи.\n“Ҳар бир кишининг туғилиб ўсган шаҳру мамлакатини шул кишининг ватани дейилур”, — деб бошланар эди Абдулла Авлонийнинг 1913 йилда чоп этган “Туркий гулистон” китобидаги “Ватанни суймак” фасли.\nКўриняптики, ватан мавзуси маърифатпарварлик адабиётида етакчи мавзу бўлган. Сўнг адабиётимизда ўзликни англаш, шу жумладан тарих ва ватанга миллат манфаатидан келиб чиқиб ёндошиш 60-йилларда бир қадар кўзга ташландики, бунинг сабаблари вақтинчалик юз берган машҳур “тарихий илиқлик” билан изоҳланади. А.Ориповнинг “Ўзбекистон — Ватаним маним”, Э.Воҳидовнинг “Ўзбегим” каби адабиётимизда янги бир босқич яратган шеърлари шу даврда майдонга келди. Ниҳоят, бу мавзуга адабиётимиз саксонинчи йиллар ўртасидан бошлаб чинакамига қайтди ва у мустақилликдан сўнг давлатимиз сиёсати даражасига кўтарилди.\nБугун биз жаҳон тараққиётидаги ўз ўрнимизни, ўз йўлимизни топган мамлакатмиз. Бу йўл табиийки, инсониятнинг ақлу тажрибасига зид эмас, балки ўшандан келиб чиқиб танланган йўлдир, лекин Ўзбекистон йўлидир. Машҳур Исмоилбек Гаспрали 1885 йилда Европа йўргаклаб олган капитализмни ҳам, социализмни ҳам атрофлича таҳлил қилиб, ҳар иккисини баравар рад этган ва учинчи бир йўлни тавсия қилган эди: “Оврупо кекса бир чолдир, тажрибаси кўпдир, — деб ёзади у. — Улуғ ёшига ҳурматимиз бор. Тажрибасини ўрганамиз, лекин хатоларини такрорламаймиз. Мактабларини, университетларини бизлар ҳам қурамиз. Аммо ақлларимизни қанча ёритсак, юракларимизни шунча “ҳаққоният” билан тўлдирмоққа ҳаракат қиламиз. Оврупода нимани кўрсак, ёш боладек кўтариб югурмаймиз. Эсли-ҳушли инсонлардек: “Бу нимадир?” “Оқибати нима бўлади?” “Виждон ва ҳаққониятга уйғунми?” дея ақл тарозусига тортиб оламиз. Оврупо маданияти мулоҳазасиз қабул қилавериш мумкин бўлган бир нарса бўлса эди, бу маданиятга Оврупонинг ўз вориси душман бўлмас эди. Яна бир бор такрорлайман: янги фанларини, кашфиётларини ва ижодларини, фойдали хизматларини инкор этмайман. Лекин ислом оламининг ислоҳот ва тараққиётга эҳтиёжи бўлган бир пайтда ҳеч бир мулоҳаза қилиб кўрмасдан Оврупога тақлид этишни ақлдан ҳисобламайман”.\nПрезидентимиз Ислом Каримов ЮНЕСКО Ижроия кенгашининг 149-сессиясида сўзлаган нутқида “Илдизлари асрлар қаърига туташган, 3000 йилдан кўҳнароқ” Ўзбекистон тарихига берилаётган эътиборни, ўзбек халқининг жаҳон цивилизациясига қўшган улкан ҳиссасининг эътироф этилишини мамнуният ва миннатдорлик билан қайд этдилар. Аждодлар меросини авлодларга етказмоқ қанча шарафли бўлса, шунча масъулиятли ҳамдир.\nШу жумладан Ватан муҳаббатини ҳам.\nХўш, уни ёш авлодга етказмоқ йўллари қандай? Аввало, гуманитар-филологик факултетлар ва ўқув юртларининг тил-адабиёт дастурларини тузишда буни ҳисобга олмоқ керак бўлади. Нофилологик факултетларда, ўқув юртларида, эҳтимол, факультатив дарслар, тўгараклар, учрашув-мулоқотлар, китобхонлар конференцияси, Ватан ва Миллатни танитишни кўзда тутувчи мусобақа, концерт кечалари уюштириш каби турли-туман тадбирлар орқали амалга ошириш яхши натижа берар. Менимча, бу ерда ягона андоза бўлмайди. Ҳамма нарсани жойлардаги мутахассис ва ташкилотчиларнинг диди, маърифати, салоҳияти ҳал қилади. Муҳими, мавзунинг қадри-эътиборини, муқаддаслигини сақлай олишдир.\n«Ўзбекистон адабиёти ва санъати» газетасининг 2009 йил 50-сонидан олинди.\n← Аввалги Аввалги Аҳмаджон Мелибоев. Икки йўл: ё бозор, ё адабиёт (2009)\nКейинги → Кейинги: Зуҳриддин Исомиддинов. Бир қатранинг фаввораси


“Жанозасини ўқимайсанми?” – Интернетда тарқалган овоз Шуҳрат Ғаниевникими, ё... | Qalampir.uz\nЖамият\t14 Декабрь 2019 21:43 32004\nИжтимоий тармоқларда Фарғона вилояти ҳокими Шуҳрат Ғаниевники экани айтилаётган овозли ёзув тарқалди. Унда ҳоким жорий йилнинг 2 декабрь куни ўтказилган селектор йиғилишида Қувада газ йўқлигига норозилик билдириб, автомобиль йўлини тўсиш воқеасини ижтимоий тармоққа қўйган шахснинг “жанозаси ўқилмагани” учун Қува тумани ҳокимини тергагани қўшимча қилинмоқда.\nОвоз эгаси Қува тумани ҳокими Равшан Қурбоновга бақираётгани айтилади. Ҳоким эса жавобида Шуҳрат Мадаминович деб мурожаат қилади.\n– Мана кеча, Қувада, қарзни тўлаб қўйишни ўрнига нима бўляпти, Қувада? Ким экан ўша, телефонда гапирган, ўша кўчага чиқволиб мошиналар ўтяпти мана ҳозир... А, оооов туман ҳокими?\nҚува тумани ҳокими: – Чорасини кўрдик...\nҚува тумани ҳокими: – Тушунарли...\nҚува тумани ҳокими: – Мана режа туздик ҳозир бошланди...\nQALAMPIR.UZ мазкур овозли ёзувга аниқлик киритиш мақсадида Фарғона вилояти ҳокимияти Матбуот хизмати раҳбари Муҳаммаджон Обидов билан боғланди. Ҳокимлик вакили аудиоёзувга оид фикрларини хорижий оммавий ахборот воситаларига баёнот шаклида бергани, яна ўша гапларда собит туришини қайд этди.\n“Биринчидан, аудиоёзув монтаж қилинганга ўхшайди. Сўзлар аниқ эмас. Узуқ юлуқ бир-бирига улангани шундоқ билиниб турибди. Бундай ёзув ишончга сазовор эмас.\nТўртинчидан, ҳатто бу етказувчининг манфаати йўлида қайта монтаж қилинган ёзув бўлсада, у ички, тор доирада ўтган йиғилишдаги ҳокимлик тизими ходимларига нисбатан айтилган бўлиши керак”, деган Обидов.\nМаълумот ўрнида, бундан бир неча кун аввал ижтимоий тармоқларда 35 яшар марғилонлик тадбиркор Дилмурод Жалилов Telegram каналида 29 ноябрь куни видеомурожаат тарқалган эди. У Марғилонда газ ва свет йўқлиги ҳақида гапира, халқни қийнаëтган муаммоларни ҳал қила олмаëтган Фарғона вилояти ҳокими Шуҳрат Ғаниевдан истеъфога чиқишни сўраган эди.\nҳоким Шуҳрат Ғаниев Равшан Қурбонов\n14 Июль 08:38 83068\n14 Июль 20:05 54756\n13 Июль 08:33 45387\n13 Июль 23:00 44128\n14 Июль 00:07 30476


UzNews - 9 ойда ўзбекистонлик 7 нафар спортчида допинг аниқланди\n9 ойда ўзбекистонлик 7 нафар спортчида допинг аниқланди\nУларнинг 3 нафари халқаро мусобақалар иштирокчиси бўлган.\nАОКАда ўтказилган брифингда Миллий антидопинг агентлиги ахборот хизмати раҳбари Ҳумоюн Омонов 2021 йилнинг 9 ойи давомида 7 нафар спортчида допинг аниқланганини маълум қилди.\nБундан ташқари, агентлик 3 та халқаро мусобақаларда ҳам допинг-синамаларни олишган. Бунда 41 та спортчиларда текширувдан ўтказилиб, уларнинг 3 нафари тақиқланган модда истеъмол қилганлиги маълум бўлди.\nТокио-2020 ёзги Олимпия ва Паралимпия ўйинларида ўзбекистонлик спортчилардан ҳам допинг-синамалар олинган.\nЎзбекистонлик олимпия спортчиларидан жами 16 та допинг-синама олиниб, улардан 11 таси мусобақадан олдин ва 5 таси мусобақа даврига, яъни бевосита мусобақалар финалидан кейинга тўғри келди.\nПаралимпиятчиларидан эса жами 39 та допинг-синама олинди, улардан 21 таси мусобақадан олдин ва 18 таси мусобақа даврига, яъни мусобақалар финалидан кейинга тўғри келди. Мусобақадан олдин олинган тезкор допинг-синамаларнинг барчасида тақиқланган моддалар аниқланмаганлиги боис спортчилар баҳсларда иштирок этишди.\nТаъкидланишича, жаҳон ҳамда олимпия ва паралимпия рекордларини ўрнатган спортчилар ҳам допинг-текширувидан ўтишган. Аммо улар тезкор таҳлил қилинмаслиги боис натижалар белгиланган муддатларда эълон қилинади.


Шавкат Мирзиёев: Пахтадан фойда бўлмаса, экишнинг кераги йўқ (видео) » Ўзбекистон янгиликлари – Zamin.uz\nБухоро вилоятининг Пешку туманида 16 февраль куни Ўзбекистон Президенти Шавкат Мирзиёев ва вилоят фаоллари иштирокида йиғилиш бўлиб ўтди. Унда Президент вилоятдаги ҳар бир туман вакилларининг мурожаатларини шахсан ўзи қабул қилди.\nЖумладан, Шофиркон тумани вакили Шавкат Мирзиёевдан учта — пахта майдонлари ўрнига даромадлироқ боғларни ташкил этиш, туманда янги ишлаб чиқариш қувватларини ишга тушириш ва ичимлик суви муаммосини ҳал қилишда ёрдам сўради.\n«Пахта экилган ерларимизни жилвон зонаси деймиз, жилвон зонасини 8—10 марта, айрим жойларда 12 марта суғориб, ҳосил олинади. Мана шу ерларга кунжут, зиғир, бошқа экинларни экиб, пахтага нисбатан кўп даромад олиш имкониятлари бор. Бизда жилвони узумлар етиштирадиган иккита хўжалик бор эди. Россия, Украина, Болтиқбўйига эшелон қилиб юборардик. Мана шу боғларни қайта тиклашга ҳамда пахта майдонларини қисқартириб, сув кам талаб қиладиган, фойда берадиган экинларни экишга ёрдамлашишингизни илтимос қилардик», — деди шофирконлик оқсоқол.\n«Яна Шофирконда битта пахта тозалаш заводи, битта тикув фабрикаси бор. Келгусида пахтани қайта ишлаб, ип-калава қиладиган ишлаб чиқаришни ташкил қилинса. Яна бир муаммо — ичимлик суви. Шофиркон 25 фоизга ичимлик суви билан таъминланган, сув туман марказигача келган. Энди буни ҳудудларга, хонадонларгача етказиш муаммоси бор. Агар имконият бўлса, шу масала дастурларга киритилиб, охирига етказилса, халқимиз ичимлик суви билан таъминлашда ёрдам бўларди», — дея қўшимча қилди Шофиркон вакили.\nПрезидент ҳар бир масала бўйича алоҳида жавоб бериб, уларни ҳал этиш бўйича тегишли масъулларга топшириқлар берди.\nЖилвон зонасида мойли экинлар экиш, боғлар ташкил этиш борасидаги биринчи таклифингизга қўшиламан. Пахтадан фойда бўлмаса, экишнинг кераги йўқ — у замон ўтиб бўлди. Мен розиман — мутахассислар таклиф берса, жилвон зонасида ҳам, бошқа жойларда ҳам боғларни ташкил этиш керак. Менинг ниятим ҳам шу аслида. Қишлоқ хўжалигини фойдали, даромадли соҳага айлантириш бўйича барча чораларга розиман.\nИккинчи — саноат зонаси, пахта заводи, пахтани қайта ишлаш масаласи бўйича. Оқсоқол, бу гапларингиз учун раҳмат. Биласизми, мен бир ярим йилдан бери шу гапларни ҳар куни айтяпман. Мақсадим, муддаоим шу. Туманнинг тўрт раҳбари ҳам дунёқарашини бироз ўзгартириб, тадбиркорликни қўллаб-қувватлаб, пахта заводи ўрнига тўқимачилик корхонасини йўлга қўйсин. Ҳа, олдин мумкин эмасди, ҳозир ҳеч қандай чеклов йўқ.\nКейинги, ичимлик суви билан боғлиқ масала бўйича. Вилоят бўйича ичимлик суви билан таъминлаш даражаси 51 фоиз. Бир йилда шу кўрсаткичга эришилди. Сув масаласи бугунги йиғилиш протоколига киритилади. Раҳмат сизга!\nТеглар: Шавкат Мирзиёев Бухоро ичимлик суви\n23:16 Ўзбекистонда пахта майдонлари қисқартирилиб, картошка ва сабзавотларни етиштириш оширилади\n20:42 Шавкат Мирзиёев: "2017 йилда Сурхондарёда 18 минг гектар пахта майдони қисқартирилади"\n13:56 Шавкат Мирзиёев Сирдарёда. Туманларда етиштирилган пахтанинг 70 фоизи туманларнинг ўзида қайта ишланади\n11:17 Шавкат Мирзиёев Бухоро ва Навоий вилоятларига ташриф буюрди


Президент 10 январь куни қурилиш, йўл инфратузилмасини яхшилаш ва табиий газ таъминотига оид лойиҳалар тақдимотида табиий газ етказиб бериш тизимида хусусий шерикликни жорий этишга доир таклифларни кўриб чиқди.\nПрезидент Шавкат Мирзиёев 10 январь куни қурилиш, йўл инфратузилмасини яхшилаш ва табиий газ таъминотига оид лойиҳалар билан танишди, деб хабар қилди Президент матбуот хизмати.\nШунингдек, тақдимотда Тошкент вилоятида савдо ва сервисни ривожлантириш имкониятлари ҳам кўриб чиқилди. Жумладан, автомобиль йўлларини кенгайтириш, йўл бўйи хизматларини кўпайтириш бўйича кўплаб лойиҳалар ишлаб чиқилмоқда.\n"Ақлли" шаҳарлар ривожланиш жараёнларида